Q=15	C=2	SS=0	LS=13	PS=0	DC=0	LC=0	SD=0	BS=15	G0=37	G1=28	G2=17	DLID=az_RU	BODY=Гида вә Сағламлыг\nБу гида мәһсулларыны сојудуҹуда сахламајын – Сијаһы\nOktyabr 9, 2014 - 9:59 PM\nБалы сојудуҹуда сахламаг дүзҝүн дејил. Бал ашағы температурда кристаллашмагла јанашы бир чох кејфијјәтләрини дә итирир. Диҝәр бир тәрәфдән бал сојудуҹуда сахланылдыгда онун дады да дәјишир.\nАБШ-ын кечмиш дәниз пијадачысы АБНА илә ексклүзив мүсаһибәсиндә нәләрә етираф етди?\nАмерика Бирләшмиш Штатлары сон ики әсирин бөјүк террорчу дөвләтидир – Гатил АБШ-ын инсан һаггларындан данышмаға һаггы јохдур\nК. О'Кеефе: АБШ-ын милјонларла инсанын өлдүрүлдүјүнү нәзәрә алсаг бу өлкәнин Инсан вә бејәлхалг һагглардан данышмаға һаггы јохду\nSentyabr 29, 2014 - 8:27 PM\nАмерика Бирләшмиш Штатларынын сабиг Дәниз Пијадачысы сајтымызын мүхбиринә вердији ачыгламасынын сонунда билдириб: “Америка һөкүмәти пәрдәархасы гүдрәтләрин әли илә идарә олунур. Онлар, Дүнја Банкынын, Өзәл Банкларын, Инҝилтәрә Банкынын, Авропа Мәркәзи Банкынын, Бејнәлхалг ҺесаблашмаларБанкынын, Бејнәлхалг Валјута Фонду нун вә с. ҝәлир мәнбәләринин нәзарәтини әлдә сахлајанлардыр”.\nАзәрбајҹанда сон 5 илин ән популјар Дини адлары һансылардыр?\n2010-2014-ҹү илләрдә Азәрбајҹан Республикасында ушаглара гојулмуш ән популјар дини адларын сијаһысы\nSentyabr 25, 2014 - 10:23 PM\nБу адлар сырасында ән популијар ад Зәһра адыдыр.\nСәләфилик вә Азәрбајҹан\nПакистанда, Әфганыстанда дөјүшән азәрбајҹанлылар – Арашдырма\nАриф Јунусун сөзләринә ҝөрә, Азәрбајҹандан кәнарда террор актлары төрәдән сәләфиләрин сајы тәхминән 400 нәфәрдир.\nSentyabr 22, 2014 - 8:38 PM\nАриф Јунусун дедији һәмин 300-400 нәфәр нә гәдәр тәһлүкәлидир, онлар сыраларыны Азәрбајҹанда даһа да ҝенишләндирә биләрләрми, онлары мүҹаһидлијә һансы груплар тәһрик едир?\nНә үчүн ҹәнаб “А” јох, Ајәтуллаһ Хаменеи? – Имам Хаменеинин Вәлијји Әмр олмасынын сәбәбләри\nМүҹтәһидләр, фәгиһләр, дин алимләри өлкәси кими танынан Иранда нә үчүн башгасы јох, мәһз Ајәтуллаһ Хаменеи рәһбәр сечилди?\nSentyabr 21, 2014 - 8:41 AM\nАјәтуллаһ Хаменеинин елми сәлаһијјәти неҹә тәсдигләниб? Өнҹә гејд етмәлијик ки, Ҹәнаб Рәһбәрин елми сәлаһијјәти барәдә илкин рәј Ислам Ҹүмһуријјәтинин баниси мәрһум Имам Хомејнијә мәхсусдур. Имам Хомејни (р) бујуруб: “Мән сиз Хаменеини Ислам Ҹүмһуријјәтинин ҝүҹлү голу сајырам. Сизи фигһә бәләд, мәсулијјәтли, вилајәти-фәгиһ үсулларындан аҝаһ бир шәхс һесаб едирәм. Сиз Ислам низамы мәсуллары арасында надир шәхсијјәтләрдәнсиниз.” (Сәһифеји-Нур) Ајәтуллаһ Фазил Ләнкәрани бујуруб: “Мән хибрә мәҹлисинин үзвү вә Ајәтуллаһ Хаменеини јахшы таныјан бир шәхс олараг билдирирәм ки, о нәзәр саһиби вә иҹтиһад әһлидир. Мән ону фәгиһ, мүҹтәһид һесаб едирәм.” (Рисаләт гәзети)\nАдынын ачыгланмасыны истәмәјән әкскәшфијјатчы:\nГондарма “ИШИД” террор груплашмасынын ән сон статистикасы \_ Террорчулар сырасында түркләр рекорд вурду!\nАзғын “ИШИД” груплашмасынын үзвләринин сајыны ачыгланды. Гондарма “ИШИД”-ин һансы өлкәләрдән нечә үзвү вар?\nSentyabr 6, 2014 - 8:44 PM\n11 миндән чох јараглылардан 1300-дән артығы Инҝилтәрә вә авропалыдыр. Галан Түркијәдән 3000 нәфәр, Русијадан 1950 нәфәр, Сербијадан 1800 нәфәр, Белчикадан 1700 нәфәр, Албанијадан 1000 нәфәр, Косоводан 1100 нәфәр, Азәрбајҹандан 450 нәфәр гондарма “ИШИД” груплашмасында иштирак едир.\nИран Ислам Республикасынын һакерләри сионист режимин һәрби базалрына кибер һуҹумлар етди\nSentyabr 2, 2014 - 8:09 AM\nТел-Әвивин Милли Тәһлүкәсизлик Арашдырмалары Институту: “Иран Ислам Республикасы Гәззә мүһарибәси заманы дәфәләрлә исраилин тәһлүкәсизлик вә малијјә мүәссисәләрини кибер һуҹумлара мәруз гојмушдур. Белә бир һүҹумлар тәшкил етмәк ону ҝөстәрир ки, Иран Ислам Республикаснын елми вә техники инфраструктуру бу һүҹумлары тәмин етмәкдә һансы һәддәдир. Арашдырмаларымызда белә бир гәнаәтә ҝәлмәк мүкүндүр ки, Ислам Республикасы јахын ҝәләҹәкдә исраилин тәһлүкәсизлик системләрини Кибер Һүҹумлар јолу илә там зәдәләмәјә гадир олаҹаг”.\nНиҝеријада гондарма “ИШИД”-ин нөвбәти хәлифәлијини елан етмиш Әбубәкр Шекав + Фото (Арашдырма)\nСтандарт гајдалара ујғун олараг бир дөвүрдә ики ејни хилафәтин еланы онун батиллијинә әјани сүбутдур\nAvqust 26, 2014 - 1:41 AM\nвәһһаби, сәләфи, тәкфирчи” үнсүрләрин Ислам өлкәләриндә “ислам хилафәти” адлы ҹыртан хилафәтликләрини јаратмагдан әсас мәгсәдләри Аллаһ Тәаланын јер үзүнә ҝөндәрдији Ислам динини арадан апармагдыр.\nЈәһудиләрин Гәззаја һүҹумлары заманы ҹанлы иткинин ачыглaнмасы: 2103 Шәһид 10500-дән чох јаралы\nAvqust 24, 2014 - 7:19 PM\nГәзза Золағынын ҹәнубунда јерләшән Рәфаһ шәһәриндә исә, јәһуди ишғалчылары шәһәрин ән ишләк тиҹарәт мәркәзләриндән бирини ағыр силаһлар илә һәдәфә алараг 6 фәләстинлини јараламыш, гејд олунан тиҹарәт мәркәзини исә јерлә јексан етмишдир.\nШејтанын Ич Үзү\nКимисә мәһкәмәјә вермәјәҹәјинә сөз вермиш Фәтһуллаһ Ҝүлән сөзүнүн үстүндә дајанмады + Фото\nМәһкәмә иддиалары үчүн јүзминләрлә лирә пул хәрҹләјән Ҝүләнин, бу мүраҹиәтләрин әксәријјәтиндән һеч бир нәтиҹә әлдә етмәјиб\n2000-ҹи илдә “Нил” нәшријјатындан чыхан, Ф. Ҝүләнин мүәллифи олдуғу “Ишығын ҝөрдүјү үфүг” китабынын 217-ҹи сәһифәсиндә, “Аллаһа аид һүгуга гарыша билмәрәм, мәнә аид һеч бир һаггдан өтрү һеч кими мәһкәмәјә вермәјәҹәјимә сөз верирәм” – јазылыб.\nИслам Ҝөзәл Ады Сечмәји Төвсијә Едир\nАзәрбајҹан ганунуна ҝөрә вәтәндаш адын неҹә дәјишдирә биләр? – Арашдырма\nAprel 30, 2014 - 8:57 AM\nИмам Рза (әлејһи сәлам) диҝәр бир һәдисдә бујурурлар: Һәр бир евдә әҝәр Муһәммәд, Әһмәд, Әли, Һәсән, Һүсејн, Ҹәфәр, Талиб, Әбдуллаһ вә Фатимә адлары оларса фәгирлик (мадди вә мәнәви касыбчылыг) һеч заман о евә дахил олмаз. (Вәсаилуш Шиә, ҹилд 15, сәһ. 129)\nБуш Әлијевин пулларыны ахтармаға ҝөстәриш верибмиш\nAprel 28, 2014 - 7:59 PM\nКечмиш ССРИ-дән даһа кимләрин малијјә вәсаитләри Вашингтону марагландырыб?\nГәззафи Бу Сирри билән һәр кәси өлдүртдү\nAprel 28, 2014 - 2:28 AM\n2010-ҹу илдә диктатор режиминдән гачараг Авропаја пәнаһәндә олмуш Н. Мисмар, Лондонда ишыг үчү ҝөрән әл-Һәјат гәзетинә вердији хүсуси мүсаһибәдә, Гәддафинин ән садиг адамларындан Салеһ Бу Фәрванын ејни сәбәблә 1980-ҹи илләрдә Румынијада өлдүрүлдүјүнү, Фәрваја Аишә Гәззафинин јәһуди олдуғуну сөјләјән Ливијанын Рома сәфири Әммар Зу Нунун да, мүәммалы сүрәтдә һазырланмыш бир суи-гәсдә гурбан ҝетдијини сөјләјиб.\nАзәрбаjҹанда һансы партиjада нурчу вар\nAprel 18, 2014 - 10:03 AM\nНурчулуғун Азәрбаjҹана сираjәт етмәси бу ҹамаатын сиjаси ҝүндәмимиздә һансы рола малик олдуғу суалыны актуаллашдырыр.\nИлһам Әлијевин “вурулан” ортаглары -Арашдырма\nӨлкәни бирҝә таласалар да, дөвләт башчысы назирләрини өзүнә гурбан вермәк јолуну тутур\nAprel 9, 2014 - 8:04 PM\nСәфәр Әбијевин вәзифәдән ҝетмәсинин сәбәбләри сырасында даһа чох әсҝәр өлүмләринин артмасы вә бу фонда һакимијјәтә халгын гәзәбинин бөјүмәси ҝөстәрилир. “Әсҝәр өлүмләринә јох!” етиразлары өлкәдә ҹидди сијаси чахнашма јаратды вә назир өз постуну итирди. Амма вәзијјәт дәјишдими? Әлбәттә, дәјишди. Фәгәт, јахшылыға доғру дејил, писләшмәјә тәрәф. Ынди Силаһлы Гүввәләрдә өлүм һаллары Сәфәр Әбијеви һөрмәтлә анмаға имкан верәҹәк гәдәр артыб. Үстәлик, Силаһлы Гүввәләрдә башлајан ҹидди “гисас јохламалары” шәхси һејәтлә марагланмаг үчүн забитләрдә имкан вә вахт гојмур. Ындики назир хошу ҝәлмәјән адамлара “көһнә назирин адамлары” дејиб, мәһв едир.\nАнти-Ислам Сиjасәләрин Давамы Олараг\nБакы режими террорчу “вәһһабиләри” деjил Ислам Партиjасынын үзвләрини һәбс едир! Астара олаjлары, арашдырма\nFevral 21, 2014 - 12:00 AM\nБәзи аналтикләрин дедикләринә ҝөрә, Астара халгына бата билмәjән иҹра башчысы jени иjрәнҹ үслуба әл атыб. Јәни халгы үз-үзә гоjмаг. Бу сәбәбдән дә, сосиал шәбәкәдә баш верән һадисәләр вә онун ардыjҹа Әрчиван сакинләринин тез бир заманда һәдәгәдән чыхмалары, баш вермиш һадисәjә һеч адиjjаты олмаjан, мәһз иҹра башчысы Гәзәнфәр Ағаjевин мәнимсәмәк истәдиjи базарын jанараг күл олмасы вә jанғынын сәбәбкары кими мәһз Әрчиванлыларын туш ҝәлмәси чох бөjүк шүбһә доғуран мәсәләдир. Аталар демишкән “Хорузун Гуjруғу Ҝөрсәнди”.\nСуриjада дөjүшән азәрбаjҹанлы террорчуларын бир гисми ҝери дөнмәjә һазырлашыр\nFevral 17, 2014 - 12:00 AM\nГаланлары исә гондарма “ИШИД” адлы jараглы үнсүрләрин тәркибиндә Мосул вә Кәркүк шәһәрләри әтрафында дүшәрҝә салыблар\nӘлиjев режиминин Исламла дүшмәнчилиjи\nFevral 12, 2014 - 12:00 AM\nБу ҝүнләрдә мәтбуатда бу мөвзунун мүзакирәси заманы белә мәлум олду ки, спикер Огтаj Әсәдовун тәклифи ҹәмиjjәтдә әкс сәда доғуруб вә Гуранын азәрбаjҹан дилиндә охунмасынын тәрәфдарлары һеч дә аз деjилмиш.\nЈаланчынын Ев Јанды Һеч Ким Она Инанмады\nИлһам Әлиjевин jаланы\nYanvar 19, 2014 - 12:00 AM\nҺеч кимә сирр деjил ки, Илһам Әлиjев һакимиjjәтдә галыб, игтидардан ҝетмәмәк үчүн Шеjтанын өзү илә белә әлбир олмаға һазырдыр вә елә әлбир дә олуб.\nИран Ислам Республикасына гаршы нифрәт һарадан вә кимләр тәрәфиндән jарадылыр? – Арашдырма\nТәһриф олунмуш Төврата мураҹиәт етдикдә орада jазылмыш аjәләри охуjуруг: “Еj Исраил өвладлары аjағынызын басдығы һәр торпаг сизин олаҹаг. Рәбб Танры сизин арханыздадыр. Сизин һеjбәтиниздән бүтүн милләтләр горхуjа дүшәҹәк” Тәквин бөлүмү 1.\nАзәрбаjҹан нефтинин ҝизли мафиjасы ашкарланды\nДөвләт Нефт Ширкәти өз сөвдәләшмәләрини кимләрин әли илә вә неҹә едир?\nАрашдырма әсасында “Аноним Азәрбаjҹан” адлы һесабат һазырланыб. Сәнәддә Азәрбаjҹан нефт сәнаjесиндә “ҝизли фигур кими чыхыш едән Анар Әлиjев адлы шәхс” барәдә данышылыр. Арашдырма нәтиҹәсиндә бәлли олуб ки, чох аз адамын таныдығы Анар Әлиjев АРДНШ-лә ән азы 48 jүксәк мәнфәәтли сөвдәләшмәдә иштирак паjына маликдир. Сөвдәләчмәләрдә нә үчүн мәһз бу шәхсин иштирак етмәси вә онун иштиракынын өлкә үчүн нә дәрәҹәдә сәмәрәли олмасы исә мәлум деjил.\nСионизимин иjрәнҹ планы\nХәтәр зәнҝи – Азәрбаjҹан минталитетинин алкагол, уjушдуруҹу маддәләр вә хәстәликләрлә мәһв едилмәси\nDekabr 6, 2013 - 12:00 AM\nБаку-Кастел пивә компаниjасынын рәһбәри Адам Тлехураj мүсаһибәләринин бириндә деjир ки, Азәрбаjҹанда көрпәләр дә дахил олмагла илдә 6 литр пивә ичирләр. Биз дадвериҹи маддәләрдән истифадә едиб азәрбаjҹанлылара даһа чох пивә ичирдәҹәjик. Ондан -“сиз Азәрбаjҹан халгыны алкоголик етмәк истәjирсиниз?”-деjә сорушанда о, ҹаваб верир ки, бәс, сиз истәjирсиниз бизи бағласынлар? Биз дә инвестисиjа гоjмаг програмыны jарымчыг сахлаjаг?\nБу ҝүн һәр jериндән дуран милләти ашағылаjыр – Бунун көкү һардан ҝәлир? – Тәһлил\nDekabr 4, 2013 - 12:00 AM\nПублисист вә ссенарист Чинҝиз Султансоj: “Бир вахтлар ади “Топхана” мешәсинин гырылмасы илә 100 минләрлә инсанын меjданлара ахышмасыны, инди ән ҹидди һагсызлыгларда белә мүшаһидә етмәмәjимизи әксәр инсанлар милләтин мәнәви сынмасында ҝөрүр.”\nАзәрбаjҹанлылар иш үчүн хариҹә ҝетдиjи һалда, өлкәjә минләрлә мигрант ишчи ниjә ҝәлир?\nNoyabr 19, 2013 - 12:00 AM\nДаjәләр вә фәһләләр. Сәбәбләр вә нәтиҹәләр. Бәс азәрбаjҹанлылар һара ҝедир? Филиппинли даjәнин һекаjәси.\nЈерсиз Ҝәлди Јерли Гач\nАзәрбаjҹаны мәнимсәдикләри кими “Дирчәлиш Ҝүнү”нү мәнимсәjән әлиjевләр сүлаләси\n23 ил әввәл Азәрбаjҹан халгы меjданлара чыхды вә Милли Азадлыг Һәрәкаты башлады. Әнвәр Әлиjев: « Бу ҝүн елә бир тенденсиjа jараныб ки, бүтүн мүсбәт ишләри Һеjдәр Әлиjевин ады илә бағлаjырлар. Анҹаг бу, орта әсрләр тарихи деjил вә һәр кәс билир ки, бу тарих кимләрин зәһмәтинин нәтиҹәсидир.»\nАвропанын Һәгиги Чеһрәси\nДемократик дөвләтләр Азәрбаjҹанда баш верәнләрә ниjә ҝөз jумур?\nNoyabr 12, 2013 - 12:00 AM\nP.S: Геjд етмәлиjик ки, Азәрбаjҹанда сүлаләнин хеjринә jазылмамыш бүтүн бу гаjдалара бахмаjараг, Доктор Мөвсүм Сәмәдов ҹәнаблары 2011-ҹи илин jанвар аjынын икисиндә, Азәрбаjҹан Ислам Партиjасынын Баш Мәҹлисиндә тарихи чыхышыны едәрәк “сүлалә мифи”ни дармадағын етди.\nӘлиjевә тәбрик, Азәрбаjҹана тәһдид\nNoyabr 2, 2013 - 12:00 AM\nФуад Гәһрәманлы: «Русиjа Азәрбаjҹана мүнасибәтдә «көкә вә дәjәнәк» сиjасәтини һәjата кечирир»\nЗаман дәjишди. Артыг шиә алими өзү рәһбәрдир вә бүтүн дүнjа онунла мүзакирә апармаға мәҹбурдур. Онун сөзләрини вә рәjләрини стратежи арашдырма мәркәзләриндә мүзакирәjә чыхарырлар. Артыг шиә аләминин рәһбәри шиәләри өз башыны jох, залымларын башыны jармаға дәвәт едир, мүгавимәтә чағырыр.\nЕксперт Кевин Барретт: "Јәһудиләр өлкәмизи дүнjа мүһарибәсинә тәһрик едир"\nПолитолог һесаб едир ки, рәсми Вашингтону Суриjа вә диҝәр беjнәлхалг проблемләр үзрә радикал аддымлара тәһрик едән АБШ-ын радикал jәһуди лоббисидир.


Q=11	C=0	SS=0	LS=11	PS=0	DC=0	LC=0	SD=0	BS=3	G0=7	G1=7	G2=2	DLID=az_RU	BODY=Имам Хаменеинин авропалы мүсәлман тәләбәләрә мәнәви төвсијәләри\nИмам Хаменеи: “Артыг һөҹҹәт сизә тамам олуб (Сизә дејилмәси лазым оланлар дејилиб).”\nYanvar 21, 2017 - 12:31 PM\nХәбәрин коду : 806289\nМәнбә : Исламин Сеси Кһаменеи.ир-ә истинадла\nИмам Хаменеи: “Артыг сиздән олан тәвәгге јалныз өз елмини артырмаг вә әхлагыны ислаһ етмәк дејил. Сиздән олан тәвәгге будур ки, өз әтрафыныза мүсбәт тәсир ҝөстәрин! Өз әмәлиниз вә кәламынызла Аллаһ јолчуларынын сајынын артмасына көмәк един!”\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Үмүдүнја МҮсәлманларынын Али Лидери, јер үзәриндә Илаһи Һакимијјәтин әсас Ҹанишининин һагг наиби, Вәлијји Фәгиһ, Ајәтуллаһ Сејјид Әли Хаменеи авропалы Мүсәлман Тәләбәләрин Тәшкилатларынын Бирлијинә мәктуб үнванлајыб.\nИслам Ингилабынын Али Лидери Ајәтуллаһ Сејјид Әли Хаменеи гејд олунан мәктубу авропалы мүсәлман Тәләбләрин Ислами Тәшкилатларын Бирлијинин 51-ҹи топлантысы мүнасибәтилә үнванлајыб.\n“Мәрһәмәтли вә Рәһимли Аллаһын ады илә\nҺәр бир ҝәнҹ вә тәләбә тәкликдә, инсанлары уҹа дәјәрләрә чатдырмаг үчүн гүдрәтли бир рәһбәр кими көмәк ҝөстәрә биләр. Бундан әлавә сиз Ислами Тәшкилатлар чәрчивәсиндә гәрарлашмагла даһ бир мәзијјәтә саһибсизниз.\nАртыг һөҹҹәт сизә тамам олуб (Сизә дејилмәси лазым оланлар дејилиб). Артыг сиздән олан тәвәгге јалныз өз елмини артырмаг вә әхлагыны ислаһ етмәк дејил. Сиздән олан тәвәгге будур ки, өз әтрафыныза мүсбәт тәсир ҝөстәрин! Өз әмәлиниз вә кәламынызла Аллаһ јолчуларынын сајынын артмасына көмәк един! Һәгиги Исламын уҹалан бајрағы илә һеҝемон вә күфр ҹәбһәсинин гејри-бәрарәб дөјүшүндә сизин өһдәниздә олан вәзифә будур.\nБу һәмдә һамымызын вәзифәсидир. Бизим һәр биримиз Сирати-Мүстәгим-ин вә Исламын доғру маарифинин бир бәрәкәтли булағы олмалыјыг. Пак гәлбләриниз нурлу, үмидли вә дири олсун!”\nИмам Хаменеи ҹәнабларынын Гәрб вә шимали Америка ҹаванларына өз хәтти илә үнванладығы мәктубу – Фото\nYanvar 22, 2015 - 10:47 PM\nАjәтуллаһ Хаменеинин ҝәнҹләрә мәктубу 'Wикипедиа'да jерләшдирилди\nYanvar 26, 2015 - 3:56 PM\nИмам Хаменеинин гәрбли ҝәнҹләрә 2-ҹи мәктубу\nNoyabr 30, 2015 - 6:33 PM\nАлманијанын Ветзлар шәһәринин мөмүнләри Имам Хаменеинин ҹаванлара јаздығы мәктубу чап едиб јајыблар – Фото\nMart 3, 2015 - 6:23 PM\nМүгәддәс Гум шәһәриндә “Али Рәһбәрин Гәрб ҹаванларына үнванладығы мәктубун ачыгламасы” илә бағлы көнфранс- Фото\nYanvar 21, 2016 - 4:55 PM\nАлманијада Имам Хаменеинин Гәрб ҹаванларына јаздығы мәктубу белә тәблиғ етдиләр - Фото\nYanvar 1, 2016 - 8:17 AM


Q=10	C=1	SS=1	LS=6	PS=1	DC=0	LC=0	SD=0	BS=2	G0=34	G1=30	G2=18	DLID=az_RU	BODY=Мүгәддәс Китабын јеринә јетмиш пејғәмбәрликләри вә бу ҝүн јеринә јетән пејғәмбәрликләр\nҜөзәтчи гүлләси | № 2, 2018\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Алманија жест дили Америка жест дили Арҝентина жест дили Бразилија жест дили Венесуела жест дили Вјетнам Гренландија Данимарка Индонезија Исвеч Испанија жест дили Италија жест дили Камбоҹа Квебек жест дили Кирибати Колумбија жест дили Конго Кореја жест дили Литва Маврики креолу Македонија Малта Маршалл Маҹарыстан жест дили Мексика жест дили Мјанма Непал Ниас Нидерланд Ниуе Норвеч Понапе Раратонга Самоа Сејшел креолу Соломон Адалары пиҹини Таити Тонга Тувалу Увеа Уелс Украјна Фиҹи Хмонг (ағ) Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан аукан африкаанс ачоли ајмара баса (Камерун) батак (каро) батак (тоба) бауле башгырд бенгал биак бикол бислама болгар булу варај венда волајта га газах ган гарифуна гуарани гуахиро гуҹарат гырғыз дигорон дреһу дхолуо еве ермәни ермәни (гәрб) естон ефик занде зулу ибан ибанаг ибо иврит илок инҝилис исланд исоко испан италјан кабре каннада каонде карен (сго) каталан кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кирунди кисонге кичуа (Имбабура) кичуа (Чимборасо) кореја коса куангали куанјама күрд курманҹи (Гафгаз) күрд курманҹи (кирил) латыш лингала лози ломве лувале луганда лунда макуа малагаси малај малајалам мам мамбве-лунгу маратһ масатек (Хуаутла) мајја маҹар мбунда мизо море навахо нага-куки-чин (һакһа) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгангела ндебеле ндебеле (Зимбабве) ндонга нзема нјанека олу конзо оромо осетин пангасинан папјаменто (Аруба) папјаменто (Күрасао) полјак португал португал (португал) пәнҹаб румын рунјанкоре рус рус жест дили руторо санго сапотек (Истм) сарамаккан свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тетум (Дили) тзелтал тив тигре тлапанек ток-писин тотонак тохолабал трук тсва тсонга тумбука түрк умбунду уруунд урһобо фарс фин фон франсыз хорват чангана(Мозамбик) чех чибемба чилуба чинјанја читонга читонга (Зимбабве) читонга (Малави) чичева чокве чол чуваш шона јао јапон јоруба јунан ҝүрҹү Һаити креолу һауса һереро һилигајнон һинд һири-моту әрәб өзбәк\nЈеринә јетән пејғәмбәрликләр\nБиринҹи мәгаләдә Лидија һөкмдары Крезин Делфидән олан фалчынын сөзләринә алданараг Фарс шаһына неҹә мәғлуб олдуғундан данышдыг. Амма Мүгәддәс Китабда Фарс шаһы һагда дејилмиш пејғәмбәрлик хырдалығына гәдәр јеринә јетиб.\nӘшија пејғәмбәр гүдрәтли Бабил дөвләтинин неҹә ишғал олунаҹағыны вә ону ишғал едән һөкмдарын адынын Куруш олаҹағыны 200 ил өнҹәдән пејғәмбәрлик етмишди.\nӘшија 44:24, 27, 28 ајәләриндә јазылыб: «Јеһова... белә дејир: “Дәрин сулара “бухарлан, бүтүн чајларыны гурудаҹағам” дејән Мәнәм. Куруш һаггында “о, Мәним чобанымдыр, о, Мәним ирадәми бүсбүтүн иҹра едәҹәк”, Јерусәлим һаггында “о, јенидән тикиләҹәк”, мәбәд һаггында “тәмәлин гојулаҹаг” дејән Мәнәм”».\nЈунан тарихчиси Һеродот Курушун ордусунун Бабил шәһәриндән ахан Фәрат чајынын истигамәтини дәјишдијини гејд етмишди. Курушун бу стратеҝијасы сајәсиндә гошун чајын дајаз јериндән кечиб шәһәрә дахил ола билмишди. Шәһәри зәбт едәндән сонра шаһ Куруш Бабил әсарәтиндә олан јәһудиләри азадлыға бурахмыш вә онлара вәтәнләринә гајыдыб 70 ил өнҹә дармадағын едилмиш Јерусәлим шәһәрини бәрпа етмәјә иҹазә вермишди.\nӘшија 45:1 ајәсиндә јазылыб: «Јеһова мәсһ етдији Куруша, өнүндә халглары баш әјдирмәк, падшаһлары тәрксилаһ етмәк, гаршысында гапылар бағлы олмасын дејә икитајлы дарвазаны тајбатај ачмаг үчүн сағ әлиндән тутдуғу кәсә белә дејир».\nФарслар шәһәрә диггәтсизлик уҹбатындан ачыг галмыш икитајлы дарвазадан дахил олмушдур. Бабиллиләрин Курушун планындан хәбәри олса иди, сөзсүз ки, чаја ачылан дарвазаларын һамысыны бәрк-бәрк бағлајардылар. Лакин шәһәр мүдафиәсиз галмышды.\nБу мөһтәшәм пејғәмбәрлик Мүгәддәс Китабда хырдалығына кими јеринә јетмиш сајсыз-һесабсыз пејғәмбәрликләрдән јалныз биридир *. Инсанларын сахта аллаһларын адындан сөјләдији прогнозлардан фәргли олараг, Мүгәддәс Китабда јазыланлар Вар олан Аллаһын сөзләридир. О дејир: «Ахыры әввәлдән, баш вермәмиш һадисәләри әзәлдән хәбәр верирәм» (Әшија 46:10).\nЈалныз вә јалныз ады Јеһова олан Аллаһ ҝәләҹәкдән хәбәр верә биләр. Бир сыра алимләрин гәнаәтинә ҝөрә, Јеһова ады «олмасына сәбәб олур» мәнасыны верир. Бу, о демәкдир ки, Јеһова Аллаһ ҝәләҹәкдә баш верәҹәк һадисәләри өнҹәдән ҝөрә вә ирадәсинин һәјата кечмәси үчүн онларын ҝедишатына тәсир едә билир. Бу, бизи әмин едир ки, О, вәд етдији һәр шеји јеринә јетирмәк игтидарындадыр.\nҜҮНҮМҮЗДӘ ЈЕРИНӘ ЈЕТӘН ПЕЈҒӘМБӘРЛИКЛӘР\nБилмәк истәрдиниз, бизим дөврүмүзлә бағлы Мүгәддәс Китабда һансыса пејғәмбәрликләр вар? Тәхминән 2000 ил бундан өнҹә Мүгәддәс Китабда јазылмышды ки, «ахырзаманда сон дәрәҹә чәтин бир вахт ҝәләҹәк». Нәјин ахырындан сөһбәт ҝедир? Сөһбәт Јер күрәсинин вә ја бәшәријјәтин мөвҹудлуғунун сонундан јох, минилликләрдир инсанлара әзаб верән мүнагишәләрин, зүлмүн, изтирабларын сона јетәҹәјиндән ҝедир. Ҝәлин ахырзаманын әламәти олан бир нечә пејғәмбәрлији нәзәрдән кечирәк.\n2 Тимутијә 3:1—5 ајәләриндә јазылыб: «Ахырзаманда... инсанлар худбин, пулпәрәст, ловға, өзүндән разы, күфр данышан, валидејнләринә итаәт етмәјән, нанкор, вәфасыз, доғмаларыны севмәјән, барышмаз, бөһтанчы, өзүнә һаким олмајан, залым, јахшылығын дүшмәни, хаин, тәрс, тәкәббүрлү олаҹаглар, Аллаһдан чох ејш-ишрәти севәҹәкләр. Онлар үздән өзләрини мөмин ҝөстәрәҹәк, әслиндә исә Аллаһын јолу илә ҝетмәјәҹәкләр».\nЈәгин разылашарсыныз ки, бу ҹүр хүсусијјәтләри тәзаһүр етдирән инсанлара ҝетдикҹә даһа тез-тез раст ҝәлмәк олар. Өзүнәвурғун, пулпәрәст вә тәкәббүрлү инсанларла әһатә олундуғумузу һисс етмәмәк мүмкүн дејил. Јәгин фикир вермисиниз ки, ҝетдикҹә инсанлары разы салмаг, онларла дил тапыб ортаг мәхрәҹә ҝәлмәк гәлизләшиб. Ушагларын валидејнләринә итаәт етмәмәси, инсанларын Аллаһдан чох әјләнҹәни севмәси исә ҝөз габағындадыр. Бу вәзијјәт ҝүнү-ҝүндән писләшир.\nМәтта 24:6, 7 ајәләриндә јазылыб: «Сиз мүһарибә сәсләри, мүһарибә хәбәрләри ешидәҹәксиниз... Милләт милләтә гаршы, дөвләт дөвләтә гаршы галхаҹаг».\nБәзи һесабламалара әсасән, 1914-ҹү илдән бәри мүһарибәләрдә вә силаһлы тоггушмаларда 100 милјондан чох инсан һәјатыны итириб. Бу рәгәм бир чох дөвләтләрин әһалисинин сајындан артыгдыр. Бу статистиканын нә гәдәр инсанын ҝөз јашына, кәдәр вә әзабына сәбәб олдуғуну бир тәсәввүрүнүзә ҝәтирин. Бәс милләтләр бундан нәтиҹә чыхарыб мүһарибәләрә сон гојублар?\nМәтта 24:6, 7 ајәләриндә јазылыб: «Гытлыг... олаҹаг».\nҮмумдүнја Әрзаг Програмы билдирир: «Јашадығымыз дүнјада һәр бир инсаны дојдураҹаг гәдәр гида истеһсал етсәк дә, 815 милјон инсан, јәни һәр 9 нәфәрдән 1-и һәр ахшам аҹ јатыр. Бундан әлавә, дүнјада һәр 3 нәфәрдән 1-и нормал гидаланмыр». Һесабламалара әсасән, һәр ил тәхминән 3 милјон ушаг аҹлыгдан өлүр.\nЛука 21:11 ајәсиндә јазылыб: «Ҝүҹлү зәлзәләләр олаҹаг».\nҺәр ил инсанларын һисс едә биләҹәји дәрәҹәдә 50 минә јахын зәлзәлә баш верир. Онларын тәхминән 100-ү тикилиләрә бөјүк зијан вурур вә демәк олар ки, илдә бир дәфә олдугҹа ҝүҹлү зәлзәлә олур. Бир һесабламаја әсасән, 1975-ҹи илдән 2000-ҹи илә кими зәлзәләләр нәтиҹәсиндә 471 000 инсан һәјатыны итириб.\nМәтта 24:14 ајәсиндә јазылыб: «Падшаһлыг һаггындакы бу мүждә халгларын һамысына шәһадәт олсун дејә, бүтүн јер үзүндә тәблиғ едиләҹәк вә сон о вахт ҝәләҹәк»\nСајы 8 милјондан чох олан Јеһованын Шаһидләри тәхминән 240 өлкәдә Аллаһын Падшаһлығы һаггында хош хәбәри тәблиғ едир. Онлар бөјүк шәһәрләрдән тутмуш, уҹгар кәндләрдә, ҹәнҝәлликләрдән тутмуш, дағларын зирвәләриндә јашајан бүтүн инсанлара тәблиғ едирләр. Пејғәмбәрликдә дејилир ки, тәблиғ иши Аллаһын истәдији дәрәҹәдә јеринә јетәндә сон ҝәләҹәк. Онда нә баш верәҹәк? Бунунла да, инсан һөкумәтләринә сон гојулаҹаг вә јер үзүнү Аллаһын Падшаһлығы идарә едәҹәк. Аллаһын Падшаһлығы һансы вәдләри ҝерчәкләшдирәҹәк? Бу суалын ҹавабы нөвбәти сәһифәдәдир.\n^ абз. 8 «Дәгиг пејғәмбәрлијин сәссиз шаһиди» адлы мәгаләјә бахын.\nҜәләҹәклә бағлы прогнозлар\nАстролоҝија вә фалчылыг ҝәләҹәјә пәнҹәрәдир?\nДәгиг пејғәмбәрлијин сәссиз шаһиди\nСиз јер үзүндә әбәди јашаја биләрсиниз\n«Һәлимләр јер үзүнә саһиб олаҹаг»\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ Сизи ҝәләҹәкдә нә ҝөзләјир?\nСизи ҝәләҹәкдә нә ҝөзләјир?\nҜӨЗӘТЧИ ГҮЛЛӘСИ Сизи ҝәләҹәкдә нә ҝөзләјир?


Q=4	C=0	SS=0	LS=0	PS=4	DC=0	LC=0	SD=0	BS=0	G0=21	G1=8	G2=4	DLID=az_RU	BODY=Исраиллиләр Мисирдәдирләр. Пис фиронун һакимијјәти | Мүгәддәс Китаб һекајәси\nМисирдә пис падшаһ һөкмранлыг едир\nШӘКИЛДӘ ҝөрдүјүн кими, әлләриндә гамчы олан кишиләр халгы зорла ишләдирләр. Бах, кишиләрдән бири гулу дөјүр. Бу гуллар Јагубун нәсли олан исраиллиләрдир. Онларын үстүндә ағалыг едәнләр исә мисирлиләрдир. Мисирлиләр исраиллиләри өзләринә гул едибләр. Бу неҹә олду?\nУзун илләр әрзиндә Јагубун бөјүк аиләси Мисирдә сүлһ ичиндә јашајырды. Фирондан сонра Мисирдә ән һөрмәтли адам сајылан Јусиф онларын гајғысына галырды. Инди Јусиф өлмүшдү. Мисири исраиллиләрдән хошу ҝәлмәјән јени фирон идарә едирди.\nБу пис фирон исраиллиләри гул етди. Онларын үзәринә амансыз вә гәддар нәзарәтчиләр гојду. Бу нәзарәтчиләр исраиллиләри фирон үчүн шәһәр тикмәјә мәҹбур едирдиләр. Исраиллиләрин иши һәддиндән артыг ағыр иди. Бунунла белә, онлар чохалыб артырдылар. Буну ҝөрән мисирлиләр горхуја дүшдүләр, исраиллиләрин чохалыб онлардан ҝүҹлү олаҹағындан еһтијат етмәјә башладылар.\nБилирсәнми фирон буна ҝөрә нә етди? О, доғуш заманы исраилли аналара көмәк едән гадынлары чағырыб онлара әмр етди: ‘Сиз доғулан һәр бир оғлан ушағыны өлдүрмәлисиниз’. Амма онлар јахшы адам олдугларындан ушаглары өлдүрмүрдүләр.\nБуну ҝөрән фирон бүтүн халгына әмр едир: ‘Исраиллиләрин оғлан ушагларыны өлдүрүн! Гыз ушагларына исә дәјмәјин’. Сәнҹә, бу гәддар әмр дејилми? Ҝәл ҝөрәк оғлан ушагларындан бири неҹә сағ галыр.


Q=18	C=4	SS=0	LS=12	PS=4	DC=0	LC=0	SD=0	BS=1	G0=47	G1=32	G2=22	DLID=az_RU	BODY=Лавилиләр 25 | Онлајн Мүгәддәс Китаб | Јени дүнја тәрҹүмәси\nШәнбә или (1—7)\nАзадлыг или (8—22)\nМүлкү ҝери алмаг һүгугу (23—34)\nКасыбларла рәфтар барәдә (35—38)\nГулларла бағлы ганун (39—55)\n25 Сонра Јеһова Мусаја Сина дағында белә деди: 2 «Исраил оғулларына сөјлә: “Сизә верәҹәјим торпаға+ ҝәлдијиниз заман Јеһованын шәнбә ганунуна риајәт едиб торпағы динҹә гојун.+ 3 Алты ил тарлаја тохум сәпин, тәнәкләри будајын, торпағын мәһсулуну јығын.+ 4 Једдинҹи ил исә Јеһоваја һәср олунмуш Шәнбәдир, торпаг динҹә гојулмалыдыр. Тарлаја тохум сәпмәјин, тәнәкләри будамајын. 5 Бичин вахты јерә дүшән тохумлардан битән тахылы бичмәјин, буданмамыш тәнәкдән чыхан үзүмләри јығмајын. Торпағы бир ил динҹә гојун. 6 Лакин шәнбә или торпагда нә битсә, һамысыны јејә биләрсиниз — өзүнүз дә, гул-гарабашыныз да, муздурларыныз да, аранызда јашајан јаделлиләр дә, 7 ев һејванларыныз да, өлкәниздәки вәһши һејванлар да. Торпаг нә мәһсул јетирсә, јејә биләрсиниз. 8 Једди шәнбә или, једди дәфә једди ил сајын. Једди шәнбә или, јәни гырх доггуз ил кечәндән сонра, 9 једдинҹи ајын онунҹу ҝүнүндә, Кәффарә ҝүнүндә+ уҹадан шејпур чалын. Шејпур сәси өлкәнин һәр јериндә ешидилмәлидир. 10 Әллинҹи ил мүгәддәсдир. Һәмин ил өлкәнин бүтүн сакинләринә азадлыг елан един.+ Бу ил сизин үчүн Азадлыг или олаҹаг. Һәр кәс өз евинә, ешијинә, аиләсинә гајыдаҹаг.+ 11 Әллинҹи ил сизин үчүн Азадлыг или олаҹаг. Һәмин ил тохум сәпилмәмәли, јерә төкүлмүш тахылдан битән мәһсул бичилмәмәли вә буданмамыш тәнәкләрдә чыхан үзүмләр јығылмамалыдыр.+ 12 Бу, Азадлыг илидир, сизин үчүн мүгәддәс олмалыдыр. Һәмин ил јалныз торпағын ҝәтирдијини јејә биләрсиниз.+ 13 Азадлыг илиндә һәр кәс өз мүлкүнә гајытсын.+ 14 Нәсә сатанда, јахуд нәсә аланда бир-бириниздән истифадә етмәјин.+ 15 Торпаг алан Азадлыг илиндән кечән илләрин сајыны, сатан исә нечә ил мәһсул јығылаҹағыны нәзәрә алсын.+ 16 Әҝәр Азадлыг илинә чох галыбса, сатан гијмәти галдыра биләр, јох әҝәр бир нечә ил галыбса, онда гијмәти ашағы салмалыдыр, чүнки, әслиндә, о, һәмин илләр әрзиндә јығылаҹаг мәһсулу сатыр. 17 Һеч ким башгасындан истифадә етмәсин.+ Аллаһдан горхун,+ чүнки Мән сизин Аллаһыныз Јеһовајам.+ 18 Мәним ганунларыма риајәт етсәниз вә һөкмләримә табе олсаныз, өлкәдә әмин-аманлыг ичиндә јашајаҹагсыныз.+ 19 Торпаг сизә өз мәһсулуну верәҹәк.+ Сиз дә дојунҹа јејиб фираван јашајаҹагсыныз.+ 20 Әҝәр ағлыныздан кечсә ки: “Бәс једдинҹи ил һеч нә әкиб-беҹәрмәсәк, нә јејәҹәјик?”+ — 21 билин ки, алтынҹы ил торпағыныза елә бәрәкәт верәҹәјәм ки, бир илдә үч илин мәһсулуну ҝөтүрәҹәксиниз.+ 22 Сонра сәккизинҹи ил тохум сәпәҹәксиниз. Көһнә мәһсулу доггузунҹу илә гәдәр јејәҹәксиниз. Доггузунҹу илин мәһсулу јетишәнә гәдәр көһнә мәһсулу јејәҹәксиниз. 23 Торпағы һәмишәлик сатмаг олмаз,+ чүнки торпаг Мәнимдир.+ Сиз исә Мәним нәзәримдә гәриб вә ҝәлмәсиниз.+ 24 Јашадығыныз өлкәнин һәр јериндә торпаг јијәсинә өз торпағыны ҝери сатын алмаг һүгугу верилмәлидир. 25 Сојдашыныз* касыблајыб өз торпағынын бир гисмини сатмалы олса, јахын гоһуму ҝәлиб торпағы ҝери сатын алмалыдыр.+ 26 Анҹаг киминсә торпағыны ҝери сатын алаҹаг адамы јохдурса, өзүнүн имканы јахшылашыб торпағы алмаг үчүн лазымынҹа пулу оларса, 27 онда о, торпағы сатдығы вахтдан етибарән јығылмыш мәһсулун дәјәрини һесаблајыб чыхмалы вә галан мәбләғи торпағы сатдығы адама өдәмәлидир. Бундан сонра торпаг онун олаҹаг.+ 28 Лакин онун торпағы гајтармаға имканы олмазса, сатылмыш торпаг Азадлыг илинә гәдәр алан адамын олаҹаг.+ Азадлыг илиндә исә торпаг јенидән онун мүлкијјәтинә кечәҹәк вә о, јенә дә өз торпағына саһиб олаҹаг.+ 29 Әҝәр кимсә гала-шәһәрдә олан евини сатарса, сатдығы вахтдан етибарән, бир ил әрзиндә ону ҝери сатын алмаг һүгугундан истифадә едә биләр. Онун бир ил әрзиндә еви ҝери сатын алмаг һүгугу вар.+ 30 Лакин гала-шәһәрдә олан ев бир ил әрзиндә ҝери сатын алынмазса, онда ев һәмишәлик алан адамын вә онун нәслинин мүлкијјәти олаҹаг. Азадлыг илиндә ев ҝери гајтарылмајаҹаг. 31 Диварла әһатәјә алынмамыш кәндләрдәки евләр исә торпағын бир парчасы сајылыр. Белә еви ҝери сатын алмаг һүгугу һәмишә гүввәдә галаҹаг. Азадлыг илиндә ев јијәсинә гајтарылмалыдыр. 32 Лавилиләрин шәһәрләринә ҝәлинҹә,+ лавилиләрин өзләринә мәхсус шәһәрләрдәки евләри ҝери сатын алмаг һүгугу даим гүввәдә олаҹаг. 33 Лавили лавилиләрә мәхсус шәһәрдә олан мүлкүнү ҝери сатын алмаса, ев Азадлыг илиндә ҝери гајтарылаҹаг.+ Чүнки лавилиләрә мәхсус шәһәрләрдәки евләр онлара Исраил оғуллары арасында верилән мүлкдүр.+ 34 Шәһәрин әтрафындакы отлаглар+ исә үмумијјәтлә сатыла билмәз, чүнки бу, онларын даими мүлкүдүр. 35 Әҝәр гоншулуғунузда јашајан сојдашыныз касыбласа вә өзүнү доландыра билмәсә, гәриб вә ҝәлмә+ кими она да јардым әлинизи узадын ки,+ даим аранызда јашајыб долана билсин. 36 Ондан сәләм алмајын вә мәнфәәт ҝөтүрмәјин.+ Аллаһыныздан горхун.+ Онда сојдашыныз даим аранызда јашајыб долана биләҹәк. 37 Она пулу сәләмлә вермәјин+ вә вердијиниз јемәјин әвәзиндә хејир ҝүдмәјин. 38 Мән Аллаһыныз Јеһовајам, Кәнан дијарыны сизә вермәк, сизин Аллаһыныз олмаг үчүн сизи Мисирдән чыхаран Аллаһ.+ 39 Әҝәр гоншулуғунузда јашајан сојдашыныз касыблајыб өзүнү сизә гул кими сатса,+ ону гул кими ишләтмәјин.+ 40 Онунла муздур кими,+ ҝәлмә кими давранын. Гој о, Азадлыг илинә гәдәр сиздә ишләсин, 41 сонра ушаглары илә бирликдә јахынларынын јанына, дәдә-баба мүлкүнә гајытсын.+ 42 Чүнки онлар Мәним гулларымдыр. Мән онлары Мисирдән чыхармышам.+ Онлар ади гул кими башгасынын әмлакы олмамалыдырлар*. 43 Онлара зүлм еләмәјин,+ Аллаһыныздан горхун.+ 44 Гул-гарабашыныз әтраф халглардан олмалыдыр, онлардан гул-гарабаш ала биләрсиниз. 45 Аранызда јашајан јаделли сакинләри,+ онларын сизин өлкәдә доғулан өвладларыны гул кими ала биләрсиниз. Онлар сизин әмлакыныз олаҹаглар. 46 Онлары оғулларыныза ирсән верә биләрсиниз. Онлар сизин гулларыныз, һәмишәлик әмлакыныз олаҹаг. Лакин сојдашларыныза, Исраил оғулларына зүлм етмәјин.+ 47 Аранызда јашајан јаделли вә ја ҝәлмә варланарса, сојдашынызса касыблајыб өзүнү она, јахуд онун аилә үзвләриндән кимәсә гул кими сатарса, 48 онун ҝери сатын алынмаг һүгугу олаҹаг. Гардашларындан бири ону ҝери сатын ала биләр.+ 49 Әмиси, әмиси оғланлары вә ја аиләнин ган гоһумларындан кимсә ону ҝери сатын ала биләр. Ишдир өзү варланса, өзү өзүнү ҝери сатын ала биләр.+ 50 Белә һалда, отуруб ону алан адамла гул кими сатылдығы ҝүндән Азадлыг илинәдәк+ олан вахты һесабламалыдыр. Онун сатыш гијмәти илләрин сајына мүвафиг һесабланмалыдыр.+ Бүтүн бу вахт әрзиндә онун иш ҝүнләри муздурунку кими гијмәтләндирилмәлидир.+ 51 Әҝәр Азадлыг илинә һәлә чох галыбса, өдәдији һагг јердә галан илләрә мүвафиг олмалыдыр. 52 Әҝәр аз галыбса, онда һесаблајыб бу илләрә дүшән һаггы өдәмәлидир. 53 Ағасы онунла иллик муздур кими давранмалыдыр. Гојмајын ки, ағасы она зүлм еләсин.+ 54 Әҝәр о, бу шәртләрлә өзүнү ҝери сатын ала билмәсә, онда өзү дә, ушаглары да Азадлыг илиндә азадлыға чыхмалыдыр.+ 55 Чүнки Исраил оғуллары Мәним гулларымдыр. Онлар Мәним Мисирдән чыхардығым гулларымдыр.+ Мән сизин Аллаһыныз Јеһовајам.\n^ Һәрфән: гардашыныз.\n^ Јахуд онлар өзләрини ади гул кими сатмамалыдырлар.


Q=9	C=6	SS=3	LS=6	PS=3	DC=0	LC=0	SD=0	BS=1	G0=24	G1=21	G2=9	DLID=az_RU	BODY=Јеһова јол верәр ки, мәсиһчи бир дилим чөрәјә мөһтаҹ галсын? | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Конго Литва Маврики креолу Македонија Малта Непал Нидерланд Норвеч Сејшел креолу Тувалу Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал бикол болгар варај венда волајта га газах ган гуарани гуахиро гуҹарат гырғыз дхолуо еве ермәни естон ефик занде зулу ибо иврит илок инҝилис исланд испан италјан каннада каонде каталан кечуа (Боливија) кикујју килуба кинјаруанда кирунди кореја коса куангали куанјама латыш лингала лози лувале луганда лунда малагаси малај малајалам маратһ масатек (Хуаутла) мајја маҹар михе монгол море ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре тсонга тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева шона јапон јоруба јунан ҝүрҹү Һаити креолу һилигајнон һинд әрәб өзбәк\nДавудун Мәзмур 37:25 ајәсиндә, Исанын исә Матта 6:33 ајәсиндә дедији сөзләр о демәкдирми ки, Јеһова мәсиһчинин бир дилим чөрәјә мөһтаҹ галмасына һеч вахт јол вермәз?\nДавуд јазмышды ки, «салеһин тәрк едилдијини, нәслинин чөрәк үчүн диләндијини [ҝөрмәјиб]». О, өз һәјатында ҝөрдүкләринә әсасән бу гәнаәтә ҝәлмишди. О, Аллаһын нә гәдәр гајғыкеш олдуғуну јахшы билирди (Мәз. 37:25). Лакин Давудун сөзләри о демәк дејил ки, һеч бир мөмин бәндә гида сарыдан корлуг чәкмәјиб вә чәкмәјәҹәк.\nҺәтта елә вахтлар олуб ки, Давудун өзү дә еһтијаҹ ичиндә олуб. Мәсәлән, ҝөтүрәк Шаулун әлиндән дидәрҝин дүшдүјү вахтлары. Давудун әлиндә-овҹунда һеч нәји олмадығындан бир гарын јемәјә ҝөрә өзү вә адамлары үчүн башгасына ағыз ачмышды (1 Шам. 21:1—6). Демәк олар ки, Давуд «чөрәк үчүн [диләнмишди]». Белә вәзијјәтә дүшмәсинә бахмајараг, Давуд әмин иди ки, Јеһова ону атмајыб. Анҹаг биз һеч бир јердә охумамышыг ки, Давуд аҹындан өлмәмәк үчүн чөрәк диләниб.\nМатта 6:33 ајәсиндә Иса әмин едир ки, Јеһова Падшаһлығын ишини һәјатларында биринҹи јерә гојан садиг хидмәтчиләринин еһтијаҹларыны өдәјәҹәк. Иса демишди: «Падшаһлығы вә Аллаһын салеһлијини һәјатынызда һәмишә биринҹи јерә гојун, онда бүтүн бунлар да [јемәк-ичмәк вә әјин-баш] сизә вериләҹәк». Иса һәмчинин билдирмишди ки, тәгибләр уҹбатындан гардашларынын аҹ галаҹағы ҝүнләр олаҹаг (Мат. 25:35, 37, 40). Чох узаға ҝетмәјәк, ҝөтүрәк елә һәвари Павели. Онун аҹ-сусуз галдығы ҝүнләр аз олмајыб (2 Кор. 11:27).\nЈеһова билдирмишди ки, Онун хидмәтчиләри мүхтәлиф тәгибләрлә үзләшәҹәкләр. О, јол верир ки, биз мүәјјән чәтинликләрдән кечиб Иблисин галдырдығы иттиһамлара ҹаваб верәк (Әјј. 2:3—5). Мәсәлән, насист һәбс дүшәрҝәләриндә олмуш һәмиманлыларымыз кими, бәзи тәблиғчиләр тәгибләр уҹбатындан горху ичиндә јашамышлар. Шаһидләрин нөгсансызлығыны сындырмағын ән гәддар үсулларындан бири онлары чөрәјә мөһтаҹ гојмаг иди. Садиг Шаһидләр Јеһоваја итаәткарлыгларыны горумуш, Јеһова да онлары һифз етмишди. Јеһова бүтүн хидмәтчиләринин һәр ҹүр чәтинликләрлә үзләшмәсинә јол вердији кими, онларын да бу ҹүр сынагла үзләшмәсинә јол вермишди. Лакин, шүбһә јохдур ки, Јеһова Онун ады наминә әзијјәт чәкән һәр кәсин имдадына чатыр (1 Кор. 10:13). Ҝәлин Филипилиләрә 1:29 ајәсиндәки сөзләри һеч вахт јаддан чыхармајаг: «Мәсиһә иман ҝәтирмәклә јанашы, сизә онун уғрунда әзијјәт чәкмәк шәрәфи дә нәсиб олуб».\nЈеһова Өз хидмәтчиләринә һәмишә дајаг олаҹағына сөз верир. Јешаја 54:17 ајәсиндә дејилир: «Сәнә гаршы ишләнән һеч бир силаһ ишә јарамајаҹаг». Бу вә диҝәр вәдләр Аллаһын Өз халгыны бүтөвлүкдә мүдафиә етдијинә зәманәтдир. Лакин ајры-ајрылыгда һәр бир мәсиһчи сынаглара мәруз гала, һәтта өлүмлә үзләшә биләр.\nОхуҹуларын суаллары, сентјабр 2014


Q=5	C=2	SS=0	LS=3	PS=0	DC=0	LC=0	SD=0	BS=4	G0=84	G1=67	G2=44	DLID=az_RU	BODY= Вилајәти - фәгиһин дәлилләри нәдир? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa258\tArxiv kodu 7330\n“Вилајәт-фәгиһ” бәһсини мүхтәлиф јолларла исбат етмәк олар. Амма, бу бәһсдә биз јалныз, мәсәләни әгли вә нәгли илә дәлилләринә кифајәтләнәҹәјик:\nА) Әгли дәлил:\nӘгл һөкм едир ки, етигад вә мәнәвијјата сөјкәнән бир һөкумәтин башында мәнәвијјатдан хәбәрдар олан шәхс олмалыдыр. Ислам шәриәти дә илаһи һөкм вә ганунлардан ибарәт олдуғуна ҝөрә мәсум Имамын (әҹ) гејбдә олдуғу бир заманда һөкумәт башында олмаға ән чох адил фәгиһләр лајигдирләр.\nБ) Нәгли дәлил:\nВилајәт-фәгиһ бәһсиндә чох рәвајәтләри дәлил кими ҝәтирмәк олар. Онлардан бәзиләрини гејд едирик:\n1. Мәрһум шејх Сәдуг, Әмирәл-мөминин Әли (әлејһиссалам)-дан нәгл едир ки, Рәсулуллаһ (сәллалаһу әлејһи вә алиһи вә сәлләм) бујурду: “Аллаһуммә ирһәм хуләфаи” - Илаһи! Мәним ҹанишинләрими Өз мәрһәмәтиндә гәрар вер! О Һәзрәтдән (сәллалаһу әлејһи вә алиһи вә сәлләм) суал олду: Сизин ҹанишинләриниз кимдир? Һәзрәт бујурду: Мәндән сонра ҝәлиб мәним рәвајәтләрими вә ганунуму нәгл едәнләр.\n2. Јенә мәрһум Шејх Сәдуг өзүнүн Икмалуд-Дин китабында Исһаг ибни Јәгубдан имам Замандан (әҹ) сорушулан суалын мүгабилиндә Имам (әҹ) өз мүбарәк дәсти хәтти илә јаздығы һәдиси-шәрифи белә нәгл едир: “Вә әмма һәвадусил-вагиәти, фәрҹиу ила ровату һәдисуна. Фә иннәһум һөҹҹәти әләјкум вә әнә һөҹҹәтуллаһи әләјһим” “Гаршыја чыхаҹаг һадисләрдә исә биздән һәдис сөјләјәнләрә мүраҹиәт един! Чүнки, онлар мәним сизә һөҹҹәтимдир. Мән дә Аллаһын онлара олан һөҹҹәтијәм.”\n“Вилајәт-фәгиһ” бәһсини мүхтәлиф јолларла исбат етмәк олар. Амма бу бәһсдә биз јалныз, мәсәләнин әгли вә нәгли дәлилләринә кифајәтләнәҹәјик:\nМүсәлман ҹәмијјәтинин бир тәрәфдән рәһбәр вә һакимә еһтијаҹы вар, диҝәр тәрәфдән исә һөкумәт мәсәләси елә бир мәсәлә дејил ки, дин һөвзәсиндән кәнарда олсун. Белә ки динин әсас дүнјәви принсипләри там бир низам шәклиндә сонунҹу дин олан Исламда бәјан олунмушдур. Әгл һакимијјәт мәсәләсиндә нәинки дәхаләт едир, әксинә һикмәт тәләб едир ки, рәһбәрлик мәсләсиндә әглин ролу зәруридир. Әҝәр һакимијјәтә дин нөгтеји нәзәриндән бахсаг, рәһбәрлијин әсас вәзифәләриндән бири илаһи ганунлары горујуб, Ислам шәриәтинин һөкмләрини ҹәмијјәтдә тәтбиг етмәкдир. Бу заман, әгл һөкм едир ки, белә бир һакимијјәтин башында о шәхс гәрар тутмалыдыр ки, илаһи һөкмләрә вә дини вәзифәләрә ән чох аҝаһ олан олсун. Әҝәр ҹәмијјәтдә мәсум Имам (әлејһиссалам) варса, әгл һөкм едир ки бу мәнсәбә јалныз о лајигдир. Һалбуки, мәсум Имам (әҹ) гејбдәдир вә әглин һөкмү илә бу мәгама ҹәмијјәт ичиндә ән лајиглиси јалныз, адил фәгиһләрдир. Башга сөзлә десәк, әгл һөкм едир ки, етигад вә мәнәвијјата сөјкәнән белә бир һөкумәтин башында мәнәвијјатдан хәбәрдар олан шәхс олмалыдыр. Ислам шәриәтинин дә илаһи һөкм вә ганунлардан ибарәт олдуғуна ҝөрә мәсум Имамын (әҹ) гејбдә олдуғун бир заманда һөкумәт башында олмаға ән чох адил фәгиһләр лајигдирләр.\nВилајәт-фәгиһ бәһсиндә бир чох рәвајәтләри дәлил кими ҝәтирмәк олар. Онлардан бәзиләрини гејд едирик:\n1.Мәрһум шејх Сәдуг, Әмирәл-мөминин Әли (әлејһиссалам)-дан нәгл едир ки Рәсулуллаһ (сәлләллаһу әлејһи вә алиһи вә сәлләм) бујурду: “Аллаһуммә ирһәм хүләфаи” - Илаһи! Мәним ҹанишимләрими Өз мәрһәмәтиндә гәрар вер! О Һәзрәтдән (сәлләллаһу әлејһи вә алиһи вә сәлләм) суал олду: Сизин ҹанишинләриниз кимдир? Һәзрәт бујурду: Мәндән сонра ҝәлиб мәним\nрәвајәтләрими вә ганунуму нәгл едәнләр.\nҺәр бир рәвајәтдә ики мөвзу бәһс олунур: 1. Һәдисин етибарыны исбат едән онун сәнәди. 2. Һәдисин нәзәримиздә олан мөвзуја там дәлаләти олмуш олсун.\nБу рәвајәт мүхтәлиф китабларда мүхтәлиф сәһиһ сәнәдләрлә нәгл олундуғуна ҝөрә онун мәсум Имам (әлејһиссалам) тәрәфиндән дејилмәсинә архајыныг вә һәдис сөјләјәнләрин јолунда шәккимиз јохдур. Амма, рәвајәтин “вилајәти-фәгиһ бәһсинә неҹә дәлаләт етмәсиндә ики мәсәләјә диггәт етмәк лазымдыр:\nА) Ислам Пејғәмбәринин (сәлләллаһу әлејһи вә алиһи вә сәлләм) үч мүһүм вәзифәси вар:\nРисаләт – јәни, илаһи һөкмләрин тәблиғи, шәриәт һөкмләрини инсанлара чатдырмаг вә үммәтә јол ҝөстәрмәк.\nГәзавәт – јәни, һакимлик, ихтилафы һәлл етмәк вә дүшмәнчилијин гаршысыны алмаг.\nВилајәт –јәни, ислам ҹәмијјәтинә рәһбәрлик етмәк вә она тәдбир ҝөрмәк.\nБ) Һәдисдә, Ислам Пејғәмбәриндән (сәлләллаһу әлејһи вә алиһи вә сәлләм) сонра һәдис нәгл едәнләрдән мәгсәд ади һәдис сөјләјәнләр вә равиләр јох, фәгиһләрдир. Чүнки, иши јалныз һәдис нәгл едән рави өзү билмир ки, сөјләдији һәдис Пејғәмбәрин (с) өз ганунудур, ја хејр? О, јалныз ешитдији сөзләри вә ја ҝөрдүјү әмәли нәгл едир вә бу мөвзуда һәдисин вә ја әмәлин хүсуси, тәзад вә ја гејд олмасына һеч бир ишарә етмир. Бүтүн бу мәсәләләрдән аҝаһ олан вә рәвајәти тәһлил етмәјә гүдрәти чатан јалныз, иҹтиһад вә фәтва мәгамына наил олмуш адил фәгиһләрдир.\nИнди бу ики мүһүм мәсәләни нәзәрә алараг рәвајәтин мәнасы белә олур: “Фәгиһләр Ислам Пејғәмбәринин (сәллалаһу әлејһи вә алиһи вә сәлләм) ҹанишинидирләр.” О һәзрәтин мүхтәлиф вәзифәләри олдуғуна хатир һәдисдә хүсуси бир мәсәләјә ишарә олунмур. Демәли, фәгиһләр, мәсум Имамын(әҹ) гејби дөврүндә Ислам Пејғәмбәринин (сәлләллаһу әлејһи вә алиһи вә сәлләм) бүтүн вәзифәләриндә ҹанишинидирләр.\nБәзиләри рәвајәтдә гејд олунан “хәлифә” кәлмәсинин дәлаләтиндә мүхтәлиф нәзәријјә вә иддиалар едирләр.\nХәлифә сөзүнүн ики мәнасы вар:\nӘсл вә лүғәтдә олан мәна. Гурани-Кәримдә дә һәмин мәна ишләдилиб.\n“إِنِّی جَاعِلٌ فِی الأَرْضِ خَلِیفَةً “Мән јер үзүндә ҹанишин гәрар верирәм.” Вә јахуд диҝәр ајәдә бујурур: یَا دَاوُودُ إِنَّا جَعَلْنَاکَ خَلِیفَةً فِی الْأَرْضِ فَاحْکُم بَیْنَ النَّاسِ بِالْحَقِّ “Ја Дaвуд! Биз, сəни јeр үзүндə xəлифə eтдик. Бунa ҝөрə дə инсaнлaр aрaсындa əдaлəтлə һөкм eт!” Биринҹи ајәдә “хәлифә” кәлмәси тәквин вә дәјишмәз мәнасында ишләниб, икинҹи ајәдә исә хәлифә сөзү шәриәтдә ишләнмәсинә бахмајараг ән чох гәзавәт вә гази мәнасында ишләниб.\n2. Сијаси вә тарихи мәнасында. Белә мәна Ислам Пејғәмбәринин (сәлләллаһу әлејһи вә алиһи вә сәлләм) вәфатындан сонра вүҹуда ҝәлди. Бу мәгам, дүнјәви вә гејри илаһи олан бир мәгамдыр ки, инсанлар тәрәфиндән һагг вә ја наһагг шәкилдә һансыса бир шәхсә верилир. Һәмчинин, бу мәгам илаһи бир мәгам олан рисаләт вә имамәт мәгамындан там шәкилдә фәргли олан бир мәгамдыр. Әҝәр “хәлифә” сөзүнүн “ҹанишин” мәнасыны нәзәрә алсаг Гуранда һәр јердә, рәвајәт вә тарихи мөвзуларда һәмин мәнанын ишләнмәсини мүшаһидә едирик. Әҝәр фәрг варса, јалныз, ҹанишинликдәдир. Бәзән бу ҹанишинлик јарадылыш аләминдә, бәзән дә шәри вә гануни мәнсәбә дәлаләт едир. Һәтта, әҝәр ислам тарихиндә “хәлифә” сөзүнүн Ислам Пејғәмбәринин (сәллалаһу әлејһи вә алиһи вә сәлләм) вәфатындан сонра вүҹуда ҝәлмәсинә бахмајараг әксәр мүсәлманлар белә һесаб едирдиләр ки сечилән хәлифә һәгигәтән, Ислам Пејғәмбәриндән (сәллалаһу әлејһи вә алиһи вә сәлләм) сонра Онун ҹанишидир. Беләликлә, хәлифә сөзүнүн мүхтәлиф мәналары вардыр. Ҹанишинин мөвзусунун фәргинә бахмајараг хәлифә сөзү Гуранда бир мәнада ишләниб. Гејд олунан рәвајәтдә дә хәлифә сөзү ҹанишин мәнасында ишләниб. Рәвајәтдә ҹанишинин һансы мәнасы нәзәрдә тутулмасы һагда һеч бир гејд олмадығына ҝөрә бү мүтләглик дәлаләт едир ки, фәгиһләр бүтүн мәсәләләрдә Ислам Пејғәмбәринин (сәлләллаһу әлејһи вә алиһи вә сәлләм) ҹанишинләридир.\n2. Мәрһум Шејх Сәдуг өзүнүн Икмалуд-Дин китабында Исһаг ибни Јәгубдан имам Замандан (әҹ) сорушулан суалын мүгабилиндә Имам (әҹ) өз мүбарәк дәсти хәтти илә јаздығы һәдиси-шәрифи (товгиә) белә нәгл едир: “Вә әмма һәвадусил-вагиәти, фәрҹиу ила ровату һәдисуна. Фә иннәһум һөҹҹәти әләјкум вә әнә һөҹҹәтуллаһи әләјһим” “Гаршыја чыхаҹаг һадисәләрдә исә биздән һәдис сөјләјәнләрә мүраҹиәт един! Чүнки, онлар мәним сизә һөҹҹәтимдир. Мән дә Аллаһын онлара олан һөҹҹәтијәм.”\nҺәмин рәвајәти мәрһум Шејх Туси өзүнүн “Әл-Ғејбәт” китабында да нәгл едир. Јалныз бир фәрглә ки һәдисин сонунда “Әнә һөҹҹәтуллаһи әләјһим” (Мән дә Аллаһын онлара олан һөҹҹәтијәм) ҹүмләсинин јеринә “ Әнә һөҹҹәтулләһи әләјкум” (Мән дә Аллаһын сизә олан һөҹҹәтијәм) ифадәси ишләниб.\nБу рәвајәт, сәнәд ҹәһәтдән Исһаг ибни Јәгуба гәдәр тәхминән гәтидир. Чүнки, она гәдәр олан сәнәдләри диҝәр равиләрдән мүхтәлиф јолларла мәрһум Кулејнидән вә Исһаг ибни Јәгубдан нәгл етмишләр. Амма Исһаг ибни Јәгубубун инанылмыш шәхс олмасы барәсиндә һәдис нәгл едән равиләрин һәјаты һаггындакы китабларда һеч бир мәлумат јохдур. Бәзиләри чалышыблар ки, ону мәрһум Кулејнинин гардашы кими гәләмә версинләр, лакин бу нисбәт һеч дә дәгиг дејил. Ән мүнасиб јол будур ки, Имам Заманын (әҹ) кичик гејб зәманәсинин шәраитини нәзәрә алсаг ҝөрәрик ки, Имам Заман (әҹ) о гәдәр тәзјиг вә мәһдудијјәтдә галмышды ки, Һәзрәт өзүнү инсанлардан ҝизлиндә сахлајыр вә хүсуси наибләри васитәсилә әлагә јарадырды. Бу шәраитдә Имамын (әҹ) өз дәст хәтти илә јаздығы рәвајәти өзүнүн етимад етдији мәхсус шәхсә верә биләрди. Бәс, Имам (әҹ) белә бир рәвајәтин ән чох етибар етдији шәхсин вастәсилә мүсәлманлара јазмасы өзү дәлилдир ки, рәвајәти ҝәтирән шәхс Имамын (әҹ) нәзәриндә ән инанылмыш шәхсләрдәндир.\nӘҝәр суал олунса ки, үмумијјәтлә, биз һардан биләк ки, Исһаг ибни Јәгуб, Имамын (әҹ) рәвајәтини алыб? Бәлкә, о бу мәсәләдә јалан иддиа едир? Ҹавабында дејирик: Кулејнинин ондан белә бир мүһүм рәвајәти нәгл етдији шәхс сөзсүз ки, инанылмыш шәхс олуб. Јохса, белә бир мүһүм рәвајәти ондан нәгл етмәзди. Бунунла да бу рәвајәтин сәнәдиндә һеч бир шәкк-шүбһә јохдур.\nКечмиш фәгиһләрин дә китабларында олдуғу кими бу рәвајәтдән ән јахшы дәлил кими белә истифадә етмәк олар: Имам Заман (әҹ) ики ҹүмләсиндә - “онлар мәним сизә олан һөҹҹәтимдир” вә “Мән дә Аллаһын һөҹҹәтијәм” - ифадәсини елә ашкар шәкилдә бәјан едир ки, санки, Һәзрәтин һөҹҹәти һәман рәвајәти нәгл едәнләрдир. Кечән бәһсимиздә бәјан етдик ки равиләрдән мәгсәд һәмин фәгиһләрдир. Јәни, мүсәлманлар арасында фәгиһләр Имам Заманын (әҹ) наибләридир. Әҝәр бу рәвајәтин сөјләнилмәси шәраитини, јәни, кичик гејбәти нәзәрә алсаг, әслиндә Имам Заман (әҹ) шиәләри бөјүк гејбәтә һазырлајыр вә сон сөзүнү чатдырырды. Фәгиһләрин әксәријјәтинин бујурдуғу кими ајдын шәкилдә мәлум олур ки, бу рәвајәт Имам Заманын (әҹ) гејбәтинә аид олуб фәгиһләри Имамын (әҹ) бүтүн ишләриндә там наиби вә о ҹүмләдән һакимијјәтдә рәһбәрлији дә фәгиһин өһдәсиндә олдуғуну бәјан едир.\nБәзиләри бу һәдисин дәлаләтиндә нәгд едибләр вә сәбәбинин дә “һөҹҹәт” кәлмәсинин арашдырылмамасы, лүғәтшүнаслыгда шәхсләрин маһир вә лазыми елмә малик олмамасыны гејд едирләр. Һалбуки, белә ирад тутанларын өзләри фәгиһләрин бу бәһси неҹә дәгиг арашдырмаларындан хәбәрсиздирләр. Бунунла кифајәтләнмәјәнләр, рәвајәтдә “һөҹҹәт” кәлмәсини мәнтигә ујғун олмајан мүхтәлиф мәналарда ишләтмәк истәмиш, амма бу вадидә ҝирифтар олмуш вә мәгсәдләринә чата билмәмишләр.\nБу рәвајәтдә, башга рәвајәтләрдә олдуғу кими “һөҹҹәт” кәлмәсиндән хүсуси гејд кими истифадә етмәк олар. Имам (әлејһисслам) Аллаһын һөҹҹәтидир. Чүнки, әҝәр мәсум Имам (әлејһиссалам) әмр етсә вә бу әмрә әмәл олунмаса, Аллаһ таала һәмин итаәтсизлији о милләтә гаршы “һөҹҹәт”- јәни, дәлил кими ҝәтирәҹәк. Бу заман мүхалифләр өзләрини мүдафиә етмәкдән өтрү һеч бир үзр ҝәтирә билмәзләр. Әксинә, әҝәр милләт Имамын (әлејһиссалам) әмринә әмәл етсәләр вә онлардан сорушулса ки, нәјә ҝөрә бу ишә әмәл етдиниз, ҹавабында јенә Имамын (әлејһиссалам) сөзүнү “һөҹҹәт” ҝәтирәрләр. Бунунла ајдын олур ки әҝәр адил фәгиһ мүсәлманлара әмр етсә вә онлар о ишдә итаәт етмәсәләр Имам (әлејһиссалам) онларын бу мүхалифәтини онлара “һөҹҹәт” кими дәлил ҝәтирәр. Һәмчинин, әксинә, адил фәгиһин әмринә итаәт олунса, итаәткарлар өз ишләрини адил фәгиһин сөзүнә әсасландыраҹаглар.\nБеләликлә, кечмиш бәһсләрдә фәгиһләрин нәзәриндә гејд олундуғу кими, бу рәвајәтин адил фәгиһләрин Имам Заман (әҹ) тәрәфиндән О Һәзрәтин наиби, јәни, вилајәти-фәгиһә - дәлаләт етмәсиндә һеч бир шәкк вә шүбһә јохдур.\n2. Мәһди Һадәви Теһрани, Әл-Һөкмүл-Ислами фи әсрил-Гејбәт\n Мәруһ шјех Сәдуг, Мән ла јәһзурул-фәгиһ китабы, 4-ҹү ҹилд, сәһ-420 (бәбун-нәвадир 5919-ҹу һәдис); Сәдуг Китабул-әмали, сәһ-109 (34-ҹү мәҹлис, 4-ҹү һәдис); Сәдуг, Ујунул-Әхбарур-Риза, 2-ҹи ҹилд, сәһ-37 (94-ҹү һәдис); Сәдуг, Мәанул-әхбар, 2-ҹи ҹилд, сәһ-374 (баб-423); Әл-Һүрр Амули, Вәсаилуш-Шиә китабы, 18-ҹи ҹилд, сәһ-66-65, (китабул-гәза, әбвабу сефатул-гази, 8-ҹи баб, 50-53-ҹү һәдисләр); мәрһум Нури Мүстәдрәкүл-вәсаил китабы, (китабул-гәза, әбвабу сефатул-гази, 8-ҹи баб, 10-11-48-52-ҹи һәдисләр); Әлламә Мәҹлиси, Биһарул-Әнвар китабы, 20-ҹи ҹилд, сәһ-25, (китабул-елм, 8-ҹи баб, 83-ҹү һәдис); мәрһум Һинди, Кәнзул-Уммал китабы, 10-ҹу ҹилд, сәһ-229, (китабул-елм мин гисмул-әгвал, 3-ҹү баб, 29209-ҹу һәдис)\n Фигһи терминдә бу мәтләбә “гејди олмадығына ҝөрә олан мүтләг” – дејирләр. Даһа чох тәһгиг үчүн ајәтуллаһ Хумејнинин (р) китабул-беј, 2-ҹи ҹилд, сәһ-468; Сејјид Казим Һаиринин Әсасул-һөкумәтил-исламијјә китабынын сәһ-150-јә; Мүнтәзиринин вВилајәти-фәгиһ китабынын 1-ҹи ҹилдинин 463-ҹү сәһифәсинә бахын.\n Мәһди Һаири Јәзди, Һикмәт вә һөкумәт, сәһ-187.\n Сад сурәси -26.\n Мүтләг – јәни, мәсәләнин һеч бир хүсуси гејдлә мәһдудлашмамасы.\n Имам Заманын (әҹ) кичик гејби дөврүндә Имамын (әҹ) өз әли илә јаздығы рәвајәти хүсуси наибләринин васитәси илә мүсәлманлара чатдырдығы һәдисә “товгиә” дејилир.\n Шејх Сәдуг, Икмалуд-Дин, 2-ҹи ҹилд, сәһ-483, 45-ҹи баб, Әт-Товгиат)\n Шејх Туси, Әл-Ғејбәт китабы, сәһ-177.\nМәрһум Тостәри, Гамусур-Риҹал китабы, 1-ҹи ҹилд, сәһ-786.\nБу мәтләб, һәр һансә бир равини үмуми јолла инанылмыш кими танымагдан өтрү “Тәһрирул-Әгал фи кулијати елмул-Риҹал китабында бәјан олмушдур.\nМәһди Һадәви Теһрани, “Тәһрирул-Әгал фи кулијати елмул-Риҹал, сәһ-109-111)\n Сејјид Казим Һаири Јәзди, Һикмәт вә һөкумәт, сәһ-207-214.\n4444 کلیات 2009/11/10\n4297 پیشینه تاریخی ولایت فقیه 2010/02/04\n4551 انتصاب یا انتخاب 2010/02/06\n4266 انتصاب یا انتخاب 2010/02/06\n5495 شرائط و خصوصیات ولی فقیه 2010/02/06\n7356 Nizamlar hüquq və əhkam 2011/06/21\n5054 Nizamlar hüquq və əhkam 2007/09/01\n4273 Nizamlar hüquq və əhkam 2010/11/08\n64289 Nizamlar hüquq və əhkam 2007/09/01\n4908 Nizamlar hüquq və əhkam 2008/04/21\n4598 Məsumların (Əleyhimussəlam) sirəsi\n12790 Əməli əxlaq\n4639 پیامبران و کتابهای آسمانی\n6094 İmamın şərtləri


Q=9	C=4	SS=0	LS=4	PS=0	DC=0	LC=0	SD=0	BS=2	G0=49	G1=31	G2=13	DLID=az_RU	BODY=29 Ијун 2014\n“Бир гуру ҹаным вар, ону да алсынлар, һеч кимдән горхмурам”\n“Бир гуру ҹаным вар, ону да алсынлар, һеч кимдән горхмурам” - Ајхан Мәммәдов\nСевинҹ Бабајеванын һәбс олунан оғлу бу ҝүнә гәдәр нәләр данышыб?; һансы сөзләри ону түрмәјә ҝөндәрә биләрди?\nБир нечә ҝүндүр ки, “мандат алвери” галмагалынын әсас фигурларындан олан мәрһум Севинҹ Бабајеванын оғлу Ајхан Мәммәдовун һәбси илә бағлы деталлары јазылыр. Өтән сајымызда сизи А.Мәммәдовун оғурлуг етдији маркетдә баш верәнләрлә таныш етдик. Даһа доғрусу, маркет рәһбәрлијинин һадисә илә бағлы дедикләрини нәзәринизә чатдырдыг.\nАмма охуҹулар бу јазыдакы деталлара, еләҹә дә илк ҝүндән етибарән А.Мәммәдовун һәбсинә фәргли реаксијалар верирләр. Онлар һесаб едирләр ки, һакимијјәт С.Бабајеванын оғлуну бу ҝүнә гәдәр данышдыгларына ҝөрә ҹәзаландырыб, маркет оғурлуғу исә садәҹә бәһанәдир.\nХатырладаг ки, медиа Ајхан Мәммәдов ады илә анасынын өлүмүндән сонра таныш олуб. Медиаја чыхыб илҝинҹ ачыгламалар верән, анасынын өлүмүндәки сирр пәрдәсини медиаја данышан да мәһз бу ҝәнҹ олуб. Сабиг депутат Ҝүләр Әһмәдованын һәбсиндән өнҹә, мәһкәмәсиндә вә мәһкәмәсиндән сонра да бу мөвзуда јени мәлуматлар вериб.\n“Јени Мүсават” А.Мәммәдовун бу ҝүнә гәдәр гәзетимизә вердији мүсаһибәләрдән бәзи деталлары јада салыр. Ачыгламаларда чәкилән адлар, верилән мәлуматлар һеч дә сырадан сајылмаз.\nАчыгламалара кечмәдән өнҹә јада салаг ки, А.Мәммәдовун даһа өнҹә дә һәбс еһтималы олуб. Сабиг депутат Ҝүләр Әһмәдова 2013-ҹү илин јанварында, һәбсиндән гыса мүддәт өнҹә Ајхан Мәммәдов барәсиндә полисә шикајәт едиб. А.Мәммәдовун ону өлдүрмәклә һәдәләдијини дејәрәк, һәбсини тәләб етмишди. Амма һәмин вахт онун бу шикајәти нәзәрә алынмамышды.\nКечәк ачыгламалара. А.Мәммәдов һәр заман анасынын өлүмүндә Ҝ.Әһмәдованы иттиһам едиб: “Факт фактлығында галыр: мәним анамы Ҝүләр Әһмәдова ҝөндәриб, башына ҝәләнләрин һамысында да, анамын бу дүнјадан көчмәсинин ҝүнаһкары да јенә Ҝүләр Әһмәдовадыр”.\nАнасыны итирән ҝәнҹ истинтагы апаран Республика Прокурорлуғунун шүбһәли аддымларына диггәт чәкиб: “Мән ҝедиб анамын галдығы јери демишдим. Амма прокурорлуг билмирди ки, бу мәсәлә һәмин һәддә гәдәр шишә биләр. Онда анам сағ иди. Ким билә биләрди ки, анам дүнјасыны дәјишәҹәк? Мән үнваны демәмишдим. Сорушмушдулар ки, һарада галыр? Демишдим, Истанбулун Бәјликдүзү һиссәсиндә. Амма конкрет блоку, мәртәбәни демәмишдим. Онсуз да прокурорлугдакылар да билирдиләр ки, анам һардадыр. Аеропортдан ҝириш-чыхыша баханда да билинирди ки, анам нә вахт, һансы саатда Бакыдан чыхыб вә һара ҝедиб. Анам өлкәдән өз паспорту илә чыхмышды. Аеропортда, Истанбулда да һәр јер камерадыр. Анамы ҝуја орда тапмаг нә чәтин мәсәләдир ки?”\nАчыгламаларда һәр заман јүксәк ранглы мәмурларын адыны садалајыб: “Мәни бу ҝүн әсас марагландыран анамын өлүмүдүр. Анамын өлүмүндә дә ҝүнаһкар Ҝүләр Әһмәдовадыр. Ону Түркијәјә о апармышды. Демишди ки, ҝет, бир-нечә ҝүн гал, һәр шеј јахшы олаҹаг. Мән халамла орда оларкән дә, онлар ”скајп"ла данышырдылар. Ҝүләр дејирди ки, нараһат олма, һәр шеј јахшы олаҹаг. Рамиз Меһдијевлә данышмышам, гајыдаҹагсан Азәрбајҹана, сәнә тәзә иш дә верәҹәкләр... Нәнәмә, халама дејирди ки, һәр шејими әлимдән алыблар. Бәс нијә о, ев дустаглығындан анама да алмырды, өлкәдән гачырырды?! Мән өјрәнмишәм ки, јалан дејир, һеч нәјини алмајыблар. Әри Фикрәт Әһмәдовун рестораны вар, инди дә фәалијјәтдәдир".\nАнасынын Ҝ.Әһмәдова тәрәфиндән зәһәрләндијини дә илк дәфә медиаја А.Мәммәдов билдириб: “Анам өзү дејиб ки, мәни Ҝүләр Әһмәдова зәһәрләјиб! Мән һардан билирәм ки, ҝедиб бирликдә чөрәк јејибләр, сачларыны дүзәлтдирибләр?! Анамла Ҝүләр Әһмәдова бу һадисәләрә гәдәр нечә ил иди данышмырдылар. Чүнки Ҝүләр Әһмәдова бизим чөрәјимизә баис олмушду. Бизим Елшад Абдуллајевлә һеч бир проблемимиз јох иди, һамысыны Ҝүләр Әһмәдова еләди.\nАнам илк ҝүндән дејирди, Бакыја гајытмаг истәјирәм. Мән орда оланда да анам Ҝүләрлә “скајп” васитәсилә данышырды. Өзү дә оғлунун телефон нөмрәсиндән. (әзбәрдән бир нөмрә дејир- С.Т.) Өзүм гулагларымла ешидирдим ки, Ҝүләр анама нараһат олмамасыны дејир. Һәтта сөјләјирди ки, јухарыларла данышмышам, һәр шеј јахшы олаҹаг. “Композитор”а демишәм, сәнә ҝөмрүкдә иш верәҹәкләр. Сонрадан анам мәнә деди ки, Ҝүләр “композитор” дејәндә фөвгәладә һаллар назири Кәмаләддин Һејдәрову нәзәрдә тутурду. Анам өз дилијлә мәнә дејиб ки, ону Ҝүләр зәһәрләјиб! Ҝүләр анама дејирди ки, Севинҹ, сәни тутсалар, буну өзүмә бағышлаја билмәрәм. О исә дејирди ки, баша дүшмүрәм, мәни нијә тутмалыдырлар? Ҝүләр билирди ки, анамын чох өмрү галмајыбЕ Декабрын 26-да мән Түркијәјә ҝедирдим, һисс етмишдим ки, нәсә олуб. Аеропортдан мәни бурахмадылар, дедиләр ки, “стоп” сигналы верилиб. Прокурорлугдан сәбәбини сорушдум, дедиләр ки, ҝәл, данышаг. Аз сонра да Түркијәдән хәбәр алдым ки, анам рәһмәтә ҝедиб. Инди дә билмирәм ки, мәни өлкәдән нијә бурахмырдылар, мараглары нә иди?!"\nА.Мәммәдов һәр заман әлиндә фактлар олдуғуна ишарә вуруб: “Мәним һеч кимим јохду. Бир Аллаһым дурур архамда. Ҝүләр дејир, о, Елшадын горхусундан белә данышыр. Дүздүр, мәним Елшадла мүнасибәтләрим олуб. Института јанына ҝетмишәм. Јахшы мүнасибәтләримиз олуб. О мәни нијә горхутмалыдыр? Мәним дедијим бүтүн адлары Ҝүләр чәкиб. О нә дејибсә, мән дә ону тәкрарлајырам. Мән һардан билирәм ки, Кәмаләддин Һејдәрова ”композитор" дејирләр? ...Онун “скајп” данышыгларынын да гејдијјаты вар. Мәним әлимдә дә фактлар вар. Һәлә ки ҝөзләјирәм".\nА.Мәммәдовун ачыгламаларында һакимијјәтин Ҝ.Әһмәдованы һимајә етмәси илә бағлы деталлар да јер алыб: “Ҝүләр Әһмәдова билдирир ки, мән 100 000 верәрәк ев дустаглығыны алдым. Дејир ки, мәним һеч бир пулум јохдур. Мән һәр јерә пул верирәм. Анамы ора ҝөндәрмәјинә бахмајараг, һеч бир көмәклик етмәјиб. Анам өлмәмишдән габаг онун әри Фикрәт Әһмәдов ора ҝедәрәк анама 650 манат пул вериб. Индијәдәк о һәбс олунмајыб. Мән ҹавабларын дәјишдириләҹәјини дә ҝөзләјирәм. Бунлардан һәр шеј ҝөзләмәк олар. Мән бу ишин ахырына ҝедәҹәм. Бу иши белә гојмајаҹам”.\nҺәлә азадлыгда оланда А.Мәммәдов һәјатына тәһлүкә ола биләҹәјини, башына нәсә бир иш ҝәләҹәјини истисна етмәјиб: “Һәјатыма тәһлүкә дә ола биләр. Мәним анамдан башга һеч кимим јох иди. Бир гуру ҹанымдыр, истәјирләр, ону да алсынлар”.\nБунунла јанашы намәлум шәхсләрә мејдан охујуб: “Мән һеч вахт анамын ганыны јердә гојмајаҹағам. Ким олурса олсун, онунла баш-баша ҝәлмәјә һазырам. Ҝүләр мәни јетим гојду. Нә нараһатчылығым, нә горхум вар. Үмумијјәтлә, мәндә горху дејилән шеј јохдур. Һәр заман да бу ҝүнә гәдәр дедијим сөзләрин архасында дајанмышам”.\n1760 дәфә бахылыб


Q=6	C=5	SS=2	LS=1	PS=1	DC=0	LC=0	SD=0	BS=2	G0=42	G1=34	G2=18	DLID=az_RU	BODY=Нә үчүн медиа стереотипә ујмамалыјыг? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Бразилија жест дили Вјетнам Данимарка Индонезија Исвеч Литва Малта Мјанма Нидерланд Норвеч Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон зулу иврит илок инҝилис исланд испан италјан кинјаруанда кирунди кореја коса лингала малагаси малај малајалам маҹар полјак португал португал (португал) пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи татар телугу тсонга түрк фин франсыз хорват чех читонга чичева шона јапон јоруба јунан ҝүрҹү һилигајнон әрәб\nМедиа стереотип нәдир?\nНеҹә узаг дура биләрсән?\nБу сөзләрә бах вә суаллара ҹаваб вер.\nҺансы сөзләр журналларда, киноларда, телевизорда ҝөрдүјүн јенијетмә оғланлары тәсвир едир?\nСән неҹә инсан олмаг истәјәрдин?\nЈәгин ки, сәнин биринҹи суала вердијин ҹаваб 1-ҹи сүтуна, икинҹи суала вердијин ҹаваб исә 2-ҹи сүтуна аиддир. Әҝәр беләдирсә, бу јахшыдыр. Демәли, медианын тәсвир етдији оғлан типи сәнә вә јахуд сәнин бәнзәмәк истәдијин оғлан типинә ујғун ҝәлмир. Ҝәл бахаг нијә.\nӘксәр вахты медиада оғланлар зоракы вә үсјанкар инсан кими тәсвир олунурлар. Бир китабда гејд олунур ки, «телевизија верилишләриндә, киноларда, идманда әкс олунан мәшһур оғлан типи һәр заман ҝүҹлү, зоракылыг нүмајиш етдирән оғландыр... Онлар инандырмаға чалышырлар ки, оғлан кобуд вә үсјанкар олмалыдыр» («Why Boys Don’t Talk —and Why It Matters»).\nФикирләш: Зоракы хасијјәтин сәнә јахшы дост, әмәкдаш вә ја јахшы әр олмаға көмәк едәҹәк? Әсәбиләшәндә, сән һирсини ҹиловлајырсан, јохса өзүндән тез чыхырсан? Әсил кишијә јарашан тәрздә неҹә даврана биләрсән?\nМүгәддәс Китабда дејилир: Сәбрини басан ҝүҹлү адамдан јахшыдыр, тәмкинли адам шәһәр аландан үстүндүр (Мәсәлләр 16:32).\nӘҝәр һирсини ҹиловлаја билирсәнсә, дөјүшчүдән дә ҝүҹлүсән\nМедиа оғланлары секс дүшкүнү кими тәсвир едир. 17 јашлы Крис дејир: «Кинолардакы оғланлар севҝилиләрини о гәдәр тез-тез дәјиширләр ки, һеч палтарларыны о гәдәр дәјишмирләр. 18 јашлы Гери дејир: «Медиајанын тәгдим етдији оғлан типи секс дүшкүнүдүр. Бәзи киноларда оғланлары елә ҝөстәрирләр ки, санки онлар үчүн һәјат јалныз әјләнҹә ҝеҹәләри, ички вә сексдән ибарәтдир».\nФикирләш: Медианын гојдуғу стереотипләр сәнин бәнзәмәк истәдијин инсана ујғун ҝәлир? Әсил киши гадынлара секс објекти кими бахыр, јохса онлара һөрмәтлә јанашыр?\nМүгәддәс Китабда дејилир: «Гој һәр кәс өз бәдәнини паклыгла вә шәрәфлә идарә етмәји баҹарсын... аҹҝөз шәһвәтин әсири олмасын» (1 Салоникилиләрә 4:4, 5).\nМедиа оғланлары мәсулијјәтсиз инсанлар кими тәсвир едир. Бир чох мәшһур киноларда, телевизија верилишләриндә оғланлар тәнбәл, баҹарыгсыз кими ҝөстәрилир. Јухарыда ады чәкилән Гери дејир: «16 јашым оланда иш тапмагла бағлы чәтинлик чәкирдим, чүнки мәним јашадығым әразидә ән чох гызлары ишә ҝөтүрүрдүләр. Онлар фикирләширләр ки, бүтүн јенијетмә оғланлар мәсулијјәтсиздир вә онлара етибар етмәк олмаз!»\nФикирләш: Доғруданмы, медиа стереотипә әсасән, оғланлар мәсулијјәтсиз вә етибарсыздырлар? Неҹә ҝөстәрә биләрсән ки, сән фәрглисән?\nМүгәддәс Китабда дејилир: «Гој ҝәнҹ олдуғуна ҝөрә һеч кәс сәнә сајмазјана јанашмасын. Данышыгда, рәфтарда, мәһәббәтдә, иманда вә паклыгда садигләрә нүмунә ол» (1 Тимутијә 4:12).\nМедианын сәнә ҝүҹлү тәсири ола биләр. Мисал үчүн, медиа сәндә белә бир фикир формалашдыра биләр ки, мәшһур олмаг үчүн сән сон дәблә ҝејинмәлисән. 17 јашлы Колин дејир: «Рекламларда ҝөстәрилир ки, гызларын диггәтини ҹәлб етмәк үчүн оғланлар неҹә ҝејинмәлидирләр. Бу, инсаны тәшвиг едир ки, ҝедиб о палтардан алсын!»\nФикирләш: Ҝејим тәрзин сәнин әслиндә неҹә инсан олдуғуну әкс етдирир, јохса сән ону-буну јамсылајырсан? Сон дәблә ҝејинмәк үчүн төкдүјүн пуллар кимин хејрини ҝүдүр?\nМүгәддәс Китабда дејилир: «Бундан сонра бу зәманәјә ујғунлашмајын» (Ромалылара 12:2).\nСтереотипи тәглид етмәјин сәни гызларын ҝөзүндән сала биләр. Ҝәл бахаг бу барәдә онлар нә дејир.\n«Мән хошлајырам ки, оғлан неҹә вар елә олсун. Өзүнә инамы олмајан, башгаларыны јамсылајан, өзүнә диггәт чәкмәјә чалышан оғланлары севмирәм. Доғрудан да, башгаларында тәәссүрат јаратмаг истәјән оғланлар чох ҝүлмәли ҝөрүнүрләр!» (Анна).\n«Рекламчылар оғланларын бејнинә јеридирләр ки, гызларын хошуна ҝәлмәк үчүн онларда һансыса «ҝадҝетләр» (смартпһоне, иПһоне, планшет вә саирә кими шејләр) олмалы, мүәјјән тәрздә ҝејинмәлидирләр. Гызлар бөјүдүкҹә белә шејә алданмырлар. Әксинә, онлар оғланын дахили аләминә бахыр вә башга инсанларла неҹә даврандығына фикир верирләр. Гызларын дүрүст вә садиг оғланлардан хошлары ҝәлир» (Даниелла).\n«Адәтән, јарашыглы оғлан өзүндән разы олур, мән истәмәздим ки, јанымда белә оғлан олсун. Нә гәдәр ҝөзәл олурсанса ол, әҝәр хасијјәтин писдирсә, ҝөзәллијин һеч бир дәјәри јохдур» (Диана).\nФикирләш: Ишмуил пејғәмбәрин ҝәнҹлији һаггында Мүгәддәс китабда белә дејилир: «Балаҹа Ишмуил... бөјүјүр, һәм Јеһованын, һәм дә халгын рәғбәтини газанырды» (1 Ишмуил 2:26). Белә ад газанмаг үчүн һансы хүсусијјәтләрин үзәриндә ишләмәлисән?\nМүгәддәс Китабда дејилир: «Мәрд олун» (1 Коринфлиләрә 16:13).\nСтереотип һагда дүзҝүн нөгтеји-нәзәрә малик ол. Мүгәддәс Китабда нөвбәти ајәјә бахаг: «Дүнјадакы һәр шеј — ҹисмин истәји, ҝөзләрин истәји вә варын нүмајишә гојулмасы Атадан дејил, дүнјадандыр» (1 Јәһја 2:16).\nМедиа инсанлардакы бу истәкләрдән суи-истифадә едир вә инандырмаға чалышыр ки, бу нормалдыр. Белә тәләјә дүшмә. Медиада ҝөрдүјүн шејләр сәндән пул гопармаг мәгсәдилә рекламчыларын әл атдығы үсулдур.\nӨз сечимин олсун. Мүгәддәс Китабда дејилир ки, јени шәхсијјәти ҝејинин. Бу шәхсијјәт — медианын гојдуғу стереотипләр сајәсиндә јох — дәгиг билик сајәсиндә јениләшәрәк ону јараданын сурәтини әкс етдирир (Колослулара 3:10).\nБу мәсләһәтә риајәт етмәк үчүн сәнә нә көмәк едә биләр? Јадындадырса, мәгаләнин әввәлиндә өзүндә олан, јахуд олмасыны истәдијин хүсусијјәтләри сечмишдин. Бу хүсусијјәтләри инкишаф етдирмәјинин сәнә чох фајдасы ола биләр.\nНүмунәви инсанлары өрнәк ал. Мүгәддәс Китабда дејилир: «Һикмәтли илә отуруб-дуран һикмәтли олар» (Мәсәлләр 13:20). Һәјатында таныдығын мүдрик инсанлар кимләрдир? Мисал үчүн, бу, атан, әмин вә ја дајын ола биләр. Ја да ки јеткин оғлан достларын вә танышларын ола биләр. Јеһованын Шаһидләринин јығынҹағында чохлу нүмунәви кишиләр вар. Һәмчинин Мүгәддәс Китабда ҝәнҹләрә ҝөзәл нүмунә гојан Титус кими чохлу нүмунәләр вар (Титуса 2:6—8).\nТәклиф: «Иман өрнәкләри» китабында кишиләрә өрнәк олан Һабил, Нуһ, Ибраһим, Ишмуил, Илјас, Јунус вә Бутрусун нүмунәси һаггында охуја биләрсиниз.


Q=10	C=10	SS=0	LS=0	PS=0	DC=0	LC=0	SD=0	BS=0	G0=13	G1=11	G2=7	DLID=az_RU	BODY=Суал: Салам әлејкум. Аллаһын варлығыны фәрзијјә һесаб едән шәхсләрин ҹавабында нә дејә биләрсиниз?\nӘввәла: “Фәрз един ки, Аллаһ мөвҹуддур!” – ибарәси дүзҝүн дејил, бизим вә сизин мүшаһидәләримизлә, сөзсүз ки, ујғун ҝәлмир. Мүмкүндүр ки, сизин бәзи достларыныз үчүн белә олсун, лакин бу, һамыја аид дејилдир.\nİкинҹиси: Ҝөрәсән, бу, еһтималлар аләминдә етина едилмәјән фәрзијјәдир? Кимсә онун исбаты вә инкары үчүн ҹәһд едибми? Динләрдә ҝениш аллаһшүнаслыг бәһсләринә мүраҹиәт етдикдә, белә бир иши гәбул етмәк гејри-мүмкүн олур.\nҮчүнҹүсү: Тарих боју зүһур едән, илаһи кәламы чатдыран, бизим доғру јола јөнәлмәјимиз, ислаһымыз, еләҹә дә мә`рифәтимизин чохалмасы үчүн бир сыра ҝөстәришләр вә тә`лимләр ҝәтирән бу гәдәр илаһи пејғәмбәрләр вә елчиләр дә Аллаһын варлығыны фәрзијјә һесаб етмишләрми? Ҝөрәсән, инсафлы бир шәхсин виҹданы буну гәбул едәрми?\nДөрдүнҹүсү: Индијә гәдәр мүхтәлиф динләр вә мәктәбләрдә аллаһшүнаслыг јоллары барәсиндә данышыларкән Аллаһы исбат етмәк үчүн Онун варлығы фәрз олунмајыб. Әксинә, белә дејирләр: “Әҝәр Аллаһ олмасајды”, сәбәб вә нәтиҹә (детерминизм) зәнҹирини неҹә исбат етмәк оларды? “Әҝәр Аллаһ олмасајды”, дүнјаја һаким низамы неҹә изаһ етмәк оларды? “Әҝәр Аллаһ олмасајды”, бәшәрә руһи вә психи сакитлији неҹә һәдијјә етмәк оларды? Һәгигәтдә, Онун мөвҹуд олмамасыны фәрз етмәклә варлығыны исбат едирләр. Башга сөзлә, Аллаһын варлығыны фәрз етмәклә јох, дүнјаја һаким низам вә сәбәб-нәтиҹә зәнҹири кими бир сыра мәсәләләрин варлығыны фәрз етмәклә Онун варлығыны исбат едирләр.\nЛакин өз достларынызын шүбһәсинә ҹаваб вермәк үчүн онларын диггәтини өнҹә дејилән мәсәләләрә, еләҹәдә бу мөвзуда чап олунан мүхтәлиф китаблара јөнәлдә биләрсиниз. Әҝәр Аллаһын нишанә вә әламәти сајылан бүтүн варлыглара диггәт јетирсәк, Онун варлығыны инкар едә билмәдијимиз кими, фәрз дә етмәјәҹәјик.\n4651 дәфә бахылыб


Q=14	C=7	SS=0	LS=7	PS=0	DC=0	LC=0	SD=0	BS=1	G0=5	G1=4	G2=1	DLID=az_RU	BODY=“Әл-Ҹәзирә” телеканалынын билдирдијинә ҝөрә, сионист режиминин сабиг мүһарибә назири вә “Бизим ев-Исраил” партијасынын сәдри Авигдор Либерман сон дөјүшләрдә Фәләстин мүгавимәтинин галиб олдуғуну вә сионист режиминин Гәззәјә һүҹумларында өз мәгсәдинә чатмадығыны илк дәфә олараг етираф едиб.\nЛиберман дејиб ки, “Исраил”ин мәғлубијјәти онун әрәб дүнјасы гаршысында өзүнү нүмајиш етдирмәк дүшүнҹәсинә мәнфи тәсир гојуб.\nСабиг мүһарибә назири сионист режиминин Гәззәјә 11 ҝүнлүк тәҹавүзүндән сонра атәшкәс јаранмасыны сәрт тәнгид едиб, сионист сијасәтчиләрин бу атәшкәси утанҹвериҹи адландырдығыны вурғулајараг, ишғалчы режимин Фәләстин мүгавимәти гаршысында мәғлуб олдуғуну етираф едиб.\nБизим ев-Исраил партијасынын сәдри сионист режими вә фәләстинлиләр арасында атәшкәсин елан олунмасындан сонра өз Твиттер сәһифәсиндә јазыб: “ҺӘМАС бир нечә ил сонра јенидән од әләјәҹәк вә биз диҝәр бир әмәлијјата мәруз галаҹағыг.”\nЛиберман бир нечә ҝүн әввәл дә сионист режиминин баш назири Бенјамин Нетанјаһуја гаршы сәрт ачыглама вермишди вә бу режимин Гәззәјә һүҹумунун нәтиҹәләрини тәнгид едәрәк, бу мүһарибәдә “Исраил”ин мәғлуб олдуғуну демишди.\nО, 12-ҹи канала вердији мүсаһибәдә демишди: “Мән бурадајам ки, мүһүм бир мөвзу барәдә данышым. О да Исраилин тәһлүкәсизлијидир. Бүтүн бу әмәлијјатлар гејри-зәрури иди вә сонда ҺӘМАС галиб олду. ҺӘМАС Исраилдә јени дахили ҹәбһә јарада билди вә Фәләстиндә иҹтимаи рәји әлә алды.\nБиз нә етмишик? Биз инкишаф етмиш бир дөвләти (сионист режими) ифлиҹ етмишик. Сорушмаг истәјирәм ки, әрәб дүнјасында бизим симамыз неҹә олаҹаг?”\nЛиберман буну да етираф едиб ки, әҝәр Исраилин вәзијјәти ҺӘМАС гаршысында беләдирсә, онда Иран вә Һизбуллаһ гаршысында неҹә олаҹаг?\n1045 дәфә бахылыб


Q=5	C=5	SS=3	LS=0	PS=0	DC=0	LC=0	SD=0	BS=2	G0=39	G1=23	G2=6	DLID=az_RU	BODY=Nur-az.com - Имам Һәсән Әскәринин (ә) еһтијаҹлылара јардымы һаггында мараглы әһвалат\nИмам Һәсән Әскәринин (ә) еһтијаҹлылара јардымы һаггында мараглы әһвалат\nИмам Һәсән Әскәри (ә) Самирәдә јашајыр. О чох сәхавәтли инсандыр. Ҝәл онун јанына ҝедәк вә чәтинлијимизи она данышаг. О мүтләг бизә көмәк едәр.\nИмам Һәсән Әскәринин (ә) дөврүндә Мәһәммәд ибн Ибраһим адлы бир ҹаван вар иди. О, ата-анасы илә бирликдә кичик бир евдә јашајырды. Онлар мадди чәктинлик ичәрисиндә идиләр. Һәр ҝүн өтдүкҹә вәзијјәтләри бир аз да ағырлашырды. Бир ҝүн Мәһәммәд атасына дејир:\n- Атаҹан! Буна бир чарә тапмаг лазымдыр, белә олмаз.\nАһыл киши олан атасы дејир:\n- Бизи бәдбәхтликдән гуртара биләҹәк јалныз бир јол вардыр.\n- О һансы јолдур?\n- Имам Һәсән Әскәри (ә) Самирәдә јашајыр. О чох сәхавәтли инсандыр. Ҝәл онун јанына ҝедәк вә чәтинлијимизи она данышаг. О мүтләг бизә көмәк едәр.\nМәһәммәд вә атасы сәфәр азугәсини ҝөтүрүб Самирәјә тәрәф јола дүшүрләр. Јол арасында\nатасы Мәһәммәдә дејир:\n- Сәнин фикринҹә, бизим вәзијјәтимизин дүзәлмәси үчүн нә гәдәр пула еһтијаҹымыз вар?\nМәһәммәд бир аз фикирәшдикдән сонра дејир: - Беш јүз дирһәм бизә бәс едәр. Әҝәр бу пулу мәнә версә, ики јүз дирһәминә ҝејим вә јашајыш васитәләри аларыг, ики јүз дирһәми илә борҹларымызы өдәјәрик, галан јүз дирһәми илә дә бир мүддәт долана биләрик.\nМәһәммәд ҹаван иди. Үрәјиндә арзу едирди ки, еј каш имам мәним өзүмә ајрыҹа үч јүз дирһәм верәјди. Әҝәр үч јүз дирһәмим олса, онун јүз дирһәминә өзүм үчүн јашајыш васитәләри алардым. Јүз дирһәминә дә бир ат алыб Ҹәббил шәһәринә ҝедиб орада атымла ишләјиб пул газанардым. Галан јүз дирһәмини дә сәфәр үчүн хәрҹләјәрдим.\nМәһәммәд белә фикирләшир, сонра исә өз-өзүнә дејирди: Анҹаг бу гәдәр пул лап чохдур. Индики зәманәдә һеч кәс јохсул бир аиләјә сәккиз јүз дирһәм көмәк етмәз. Јох! Јох! Имам бу гәдәр пулу бизә вермәјәҹәк.\nОнлар јолларына давам едиб Самирәјә чатдылар. Сораглајыб имамын евини тапдылар вә гапыны дөјдүләр. Бу вахт бир нәфәр гапыны ачыб деди:\n- Әли ибн Ибраһим вә оғлу Мәһәммәд сизсиниз?\nОнлар тәәҹҹүблә гапыны ачан кишијә бахдылар. О, бизим адымызы һарадан билир?! Гоҹа киши һејрәт ичәрисиндә деди:\n- Бәли, мән Әли ибн Ибраһим, бу да оғлум Мәһәммәддир.\nОнлар ичәри дахил олдулар. Имам Һәсән Әскәринин (ә) һүзуруна ҝәлиб салам вердиләр. Имам ҝүләрүзлүклә онларын саламынын ҹавабыны верди вә онлара јемәк ҝәтирилмәсини тапшырды. Мәһәммәд вә атасы чох аҹмышдылар. Иштаһа илә јемәкләрини једиләр вә бир аз истираһәт етдиләр.\nİмам, Мәһәммәдин атасына үзүнү тутуб бујурду: “Еј Әли, нә олмушдур? Индијә кими нијә бизим јанымыза ҝәлмирдин?\nӘли деди: Еј Пејғәмбәрин өвлады! Белә бир ишдән өтәри сизин јаныныза ҝәлмәјә утанырдым. Сонра имам бир кисә пулу Әлијә вериб деди: “Бу кисәдә сәнин истәдијин гәдәр беш јүз дирһәм вардыр. Онун ики јүз дирһәминә палтар вә евә лазым олан шејләри ал. Ики јүз дирһәмини борҹуна вер вә јүз дирһәмини дә ҝәләҹәк хәрҹләрин үчүн сахла”. Сонра Мәһәммәдә дә бир кисә пул вериб деди: “Бу истәдијин үч јүз дирһәмдир. Онун јүз дирһәминә үрәјин истәдији кими ат ал, анҹаг Ҹәббилә ҝетмә. Ишләмәк истәсән, Сурәјә (ја Савра) ҝет. Орада вәзијјәтин даһа јахшы олаҹаг”.\nМәһәммәд һејрәтлә имама бахырды. О, инди ҹамаатын имамы бу гәдәр севмәләрини баша дүшүрдү. Инди дәрк едирди ки, имамын елми Аллаһ тәрәфиндәндир вә о, Пејғәмбәрин (ә) өвлады вә ҹанишинидир.


Q=0	C=0	SS=0	LS=0	PS=0	DC=0	LC=0	SD=0	BS=1	G0=1	G1=1	G2=0	DLID=az_RU	BODY=Гејд едәк ки, Јапонија мәдәнијјәтиндә ајаггабынын гонаға нүмајиш олунмасы тәһгир һесаб олунур. Јапонлар үмумијјәтлә ајаггабы илә нә евә, нә дә иш јеринә дахил олмурлар.\nСәбсәби: "Ираг Мәһкәмәси тәкҹә апрел ајында 2 Азәрбајҹан, 3 Гыргызыстан вә 16 Түркијә вәтәндашы олан ИШИД-чи гадынлара едам һөкмү вермишдир."\nАнормал сәләфи террорчуларынын ачдығы атәш нәтиҹәсиндә Фарс дилли Һәзарә халгынын нүмајәндәси олан Ат вә Оғул јериндәҹә кечинәрәк Шәһид олублар.\nБуддист киши 8 јашлы Мүсәлман гызҹығазы Һинду мәбәдиндә беш ҝүн сахлајараг давамлы сүрәтдә ҹинси тәҹавүзә мәруз гојдугдан сонра дәфәләрлә дөјмүш вә гәтлә јетирмишдир.\nГејд едәк ки, бу ҝүн мартын 28-дә Бакы вахты илә саат 17:00 радәләриндә Иран Ислам Республикасынын президенти Доктор Һәсән Руһани ҹәнаблары Азәрбајҹан Республикасына сәфәр едиб.\nЈолларыны азмыш инсанлар "Бафомед"ә Аллаһын Рәһмәт Дәрҝаһындан говулмуш үнсүрә (Иблисә) ибадәт едирләр.\nМәрһум Ајәтуллаһ Нәсруллаһ Шаһабадинин ҹәназәси бу ҝүн сәһәр Теһранын Памәнар мәнтәгәсиндән ҝөтүрүләрәк һәзрәти Фатимәи Мәсумәнин (сәламуллаһи әлејһа) һәрәминдә торпаға тапшырылыб.\nГум тәләбәләри Хоҹалы фаҹиәсинин 26-ҹы илдөнүмүнү андылар – Фото\nMart 1, 2018 - 1:52 PM\nСонда Илаһијјатчы, алим Нәсими Әсҝәров Хоҹалыја Әдаләт, Ермәни Ишғалчыларынын ҹидди ҹәзаланмасы мөвзусунда Азәрбајҹанлы тәләбәләрин гәтнамәсини гираәт едиб.


Q=0	C=0	SS=0	LS=0	PS=0	DC=0	LC=0	SD=0	BS=1	G0=23	G1=18	G2=7	DLID=az_RU	BODY=Nur-az.com - ӨЛҮМ ВАХТЫНЫ БИЛМӘЈИН ИНСАНА ФАЈДАСЫ ВАРМЫ?\nӨЛҮМ ВАХТЫНЫ БИЛМӘЈИН ИНСАНА ФАЈДАСЫ ВАРМЫ?\nИнсан өлүм вахтыны билсә төвбә үчүн фүрсәт галдығыны дүшүндүјүндән ҝүнаһдан чәкинмәз\nИнсанларын өлүм вахты намәлумдур. Кимсә өз өлүмүндән хәбәрдар дејил. Өләҹәјинә әмин олдуғумуз, амма өлүм јатағындан галхан хәстәләр аз дејил. Әксинә, еләләри дә вар ки, һеч кәсин ағлына ҝәлмәјән бир вахтда өлүмүн пәнҹәсинә кечир.\nБәс өлүм вахтыны билмәјин инсан үчүн бир фајдасы вармы? Јохса белә бир мәлуматын инсана зәрәри вар?\nҸаваб олараг демәлијик ки, илаһи һикмәтә әсасән инсанлар өз өлүмләриндән хәбәрсиз галмалыдыр. Инсанларын өз өлүм вахтыны билмәмәсинин онлар үчүн ики мүһүм нәтиҹәси вар:\n1. Аллаһ-тәала инсаны елә јарадыб ки, о даим әбәдијјәт сорағындадыр. Аллаһын бу лүтфү сәбәбиндән инсан даим ҝәләҹәјә үмид едир. Инсанын өз өлүм вахтындан хәбәрдар олмасы ондакы үмидварлыг һиссини сөндүрә биләр.\nҺәзрәт бујурмушдур: “Арзу мәним үммәтимә бир рәһмәтдир. Әҝәр инсандан арзу һисси алынсајды, ана сүдәмәр көрпәсинә сүд вермәз, бағбанлар ниһал әкмәздиләр.” (“Сәфинәтүл-биһар”, ҹ. 1, с. 121.)\nÖлүм вахтындан хәбәрдар олан инсан өлүмүнә нечә илләр галмыш гәм-гүссәјә батыр, раһатлығыны әлдән верир. Онун һәјат фәалијјәти сөнүкүр, сүстлүјә дүчар олур. Демәк, гыса дүнја һәјатында сәј вә тәлаш өлүм вахтынын намәлум галмасындан асылыдыр. (“Мәншуре-Ҹавид”, ҹ. 9, с. 229.)\n2. Өлүм вахтынын билинмәмәсинин диҝәр бир фајдасы инсанын јол сечиминдә азад галмасыдыр. Иман вә күфр јолуну сечмәкдә азад олан инсан иман јолуну өз истәји илә сечдикдә мәнәви бир севинҹ һалыны әлдә едир. Јәни әгидә јолунун там ихтијарла сечилмәси камиллик сајылыр. Мәҹбури шәкилдә сечилән јол исә бир о гәдәр дә дәјәрли дејил.\nİнсан өлүм вахтыны билсә төвбә үчүн фүрсәт галдығыны дүшүндүјүндән ҝүнаһдан чәкинмәз. О бүтүн өмрүнү итаәтсизликлә кечириб сон фүрсәтдә төвбә гылар. Һансы ки, өлүм мәгамы, бәрзәх аләминә кечид заманы горхудан олунан төвбә дәјәрли дејил.\nДүнја һәјатында инсан өмрүнүн мәгсәди јол сечиминдәки азадлыгдыр. Инсан мәһз бу принсиплә сон камиллијә чатмалыдыр. Аллаһын разылығы јолунда аддым атылмасы инсанда јүксәлиш руһуну дирчәлдир. Белә бир инсан чалышыр ки, һәмин јолда даһа чох ирәли ҝетсин. (“Мәншуре-ҹавид”, ҹ. 9, с. 229.)


Q=7	C=0	SS=0	LS=7	PS=0	DC=0	LC=0	SD=0	BS=1	G0=17	G1=14	G2=9	DLID=az_RU	BODY=Nur-az.com - Өлүдән гүсул-кәфәнин сагит олмасыны дөвләт мүәјјәнләшдирирсә, онда ГМИ нәјә лазымдыр?\n07 Декабр 2021\n1 Ҹәмадиүләввәл 1443\n16 Азәр 1400\n03 Апрел 2020\nӨлүдән гүсул-кәфәнин сагит олмасыны дөвләт мүәјјәнләшдирирсә, онда ГМИ нәјә лазымдыр?\nГМИ рәсмиси Һаҹы Сурхај дејир ки, танынмыш дин алимләри гәрар вериб ки, дөвләтин чыхардығы гәрарлара риајәт еләмәк лазымдыр. Сонра дејир ки, дөвләт бир гәрар верибсә дин бунда аҹиздир. Һаҹы Сурхајдан сорушмаг лазымдыр ки, о гәрары һансы дин алимләри чыхарыб, зәһмәт олмаса ад чәкәсиниз, ҹамаат да ҝедиб арашдырсын.\nДүздүр, затән сарај моллаларындан ибарәт олан ГМИ-ә һеч ким етина етмир, Һаҹы Сурхај јох, бүтүн ГМИ бир ағыздан, јекдилликлә данышса дејәҹәкләр ки, јенә јухарыдан бунлара әмр ҝәлиб.\nҺаҹы Сурхаја диггәтлә гулаг асанда ҝөрүрсән ки, өзү дә сөһбәти гарышдырыб. Сөзүн әввәлиндә башлајыб дејир ки, танынмыш дин алимләри јекдил рәјлә дөвләтә мүти олмаға чағырыр, сөһбәтин сонрасында дејир ки, дөвләт бир гәрар чыхарыбса дин бунда аҹиздир. Фәрз еләсәк ки, доғрудан да дин алимләри дөвләтә мүти олмағы бујурублар, бу јенә дә динин аҹизлији сајылмыр,Â сөзүнүздән белә чыхыр ки, елә дин (алими) дөвләтин сөзүнә бахмағы әмр едир. (Әлбәттә ГМИ-нин мәнтигинә ҝөрә) Икинҹиси дејир ки, дөвләт гүсул-кәфән, намаз гылмаг ишләриндә сән демә “ислаһатлар” апарыб вә дин хадимләри дә буна риајәт етмәлидир. Баша дүшмәдим, дөвләт әҝәр дин ишләринә дә башыны сохаҹагса онда ГМИ нәјә лазымдыр, ләғв еләјәк ҝетсин дә.\nҺаҹы Сурхај демир ки, о һансы алимләр дејир ки,Â белә һалларда гүсул-кәфәнин, намазын сагит олмасыны бујурур. Бизим билдијимизә ҝөрә һансыса бир тәглид мәрҹәси белә бир фикир билдирмәјиб. Әҝәр билдирибсә дә ки, бу даһа дөвләт гәрары сајылмыр. Дөвләт кимдир ки, белә ишләрә мүдахилә еләсин. Дөвләт ҝедиб верҝисини јығсын, дини ишләрә гарышмасын.\nҜөрүн ГМИ нә ҝүнләрә галыб ки, ҹәмиси илдә ики дәфә - Мәһәррәм вә Рамазан (Фитр) бајрамына ҝөрә “фәтва” верирди, бир дә дүнјадан ҝедән инсанларын гүсул-кәфән ишләринә бахырды (бундан башга һеч бир фәалијјәтләри демәк олар ки, јохдур) она да дөвләт ахыр бурнуну сохмаг гәрарына ҝәлиб.\nҺеч олмаса чыхыб дејәрдиниз ки, дөвләт динлә (ГМИ) мәсләһәтләшиб белә гәрара ҝәлиб. Чәтин дејилди ки, дөвләт ГМИ-ә, ГМИ дә тәглид мәрҹәләринә мүраҹиәт етсин.\nСонра дејир ки, әҝәр гүсул вермәк шүбһәлидирсә вә дөвләт гәрар верирсә ки, гүсул верилмәмәлидир, дин бунда аҹиздир. Дөвләт мүтәхәссис һәкимләр васитәсијлә бу гәрара ҝәлә биләр ки, өлүјә јахынлашылса филан фәсадлар ортаја чыхаҹаг. Сонра дөвләт бу мәсәләни тәглид мәрҹәсинә чатдырмалыдыр. Гүсул, кәфән, намаз кими шәри бир мәсәләјә дәхаләт едә билмәз. Дөвләт узагбашы белә гәрар верә биләр ки, өлүнү јумајын. Амма шәри мәсәләләрә ҝөрә ГМИ јох, тәглид мәрҹәләринә мүраҹиәт олунур.\nЧох тәәҹҹүблүдүр, онсуз да өлкәмиздә ГМИ-нин сајәсиндә ислам дејәркән ағла һагг тәләб етмәк, зүлмә етираз, әдаләттәләблик ҝәлмир, дин, ислам дејәркән ағла нәзир гутулары, јас палаткаларында јасин охумаг, өлүнү јујуб-кәфәнләмәк ҝәлир, инди дә дуруб гүсүл-кәфән ишинә гарышырлар. Еһтијатлы олмаг лазымдыр.


Q=2	C=2	SS=0	LS=0	PS=0	DC=0	LC=0	SD=0	BS=1	G0=114	G1=81	G2=33	DLID=az_RU	BODY=Хидмәтә һазыр көнүллүләр. Русијада | Тәлим\nЈЕҺОВАНЫН ШАҺИДЛӘРИ 1991-ҹи илдә Русијада рәсми шәкилдә танынды. Бунунла да онларын фәалијјәтинә гојулмуш узунмүддәтли гадаға ләғв олунду. Бу, бөјүк севинҹә сәбәб олду. Һәмин вахт һеч кимин ағлына ҝәлмәзди ки, орада Јеһованын Шаһидләринин сајы он дәфә артаҹаг. Һазырда Русијада Јеһованын Шаһидләринин сајы 170 000 нәфәрдән чохдур. Падшаһлығын бу зәһмәткеш мүждәчиләринин арасында руһани бичинә көмәк етмәк үчүн мүхтәлиф өлкәләрдән Русијаја көчән баҹы-гардашлар да вар (Мәт. 9:37, 38). Ҝәлин онлардан бәзиләрилә таныш олаг.\nФӘДАКАР ГАРДАШЛАР ЈЫҒЫНҸАГЛАРЫ МӨҺКӘМЛӘНДИРИР\nРусијада гадағанын ләғв олундуғу ил Бөјүк Британијадан олан Метјунун 28 јашы вар иди.Һәмин ил кечирилән бөјүк топлантыда мәрузәләрин бириндә вурғуланмышды ки, Шәрги Авропада јығынҹаглара көмәк лазымдыр. Натиг Русијанын Санкт-Петербург шәһәриндәки бир јығынҹағы мисал чәкиб демишди ки, орада јалныз бир јығынҹаг хидмәтчиси вар, ағсаггал исә һеч јохдур, анҹаг тәблиғчиләр јүзләрлә адама Мүгәддәс Китаб дәрси кечир. Метју дејир: «Бу мәрузәдән сонра Русија мәним ағлымдан чыхмырды. Дуада Јеһоваја ора көчмәк истәдијими билдирирдим». О, бир гәдәр пул јығды, чох шејини сатды вә 1992-ҹи илдә Русијаја көчдү. Бәс сонра нә олду?\nМетју дејир: «Рус дили мәним үчүн чәтин иди. Јахшы руһани сөһбәтләр апара билмирдим». Диҝәр чәтинлик мәнзил проблеми иди. «Гыса мүддәт әрзиндә о гәдәр јер дәјишмишдим ки, артыг сајыны итирмишдим». Тәзә-тәзә бу ҹүр чәтинликләрлә үзләшсә дә, Метју дејир: «Русијаја көчмәк һәјатымда вердијим ән јахшы гәрардыр. Бурада хидмәт едәндә Јеһоваја даһа чох ҝүвәнмәји өјрәндим, бир чох саһәләрдә мәнә неҹә јол ҝөстәрдијини ҝөрдүм». Сонрадан Метју ағсаггал вә хүсуси өнҹүл тәјин олунду. Инди исә о, Санкт-Петербург јахынлығында јерләшән филиалда хидмәт едир.\n1999-ҹу илдә 25 јашлы Һиро Јапонијада Хидмәти Тәкмилләшдирмә Мәктәбинин мәзуну олду. Мүәллимләриндән бири ону башга өлкәдә хидмәт етмәјә тәшвиг етмишди. Һиро Русијада бөјүк тәләбатын олдуғуну ешитмишди. Буна ҝөрә дә рус дилини өјрәнмәјә башлады. О, башга бир аддым да атды. Һиро дејир: «Мән алты ајлыг Русијаја ҝетдим. Орада гыш сәрт кечдијиндән нојабр ајында ҝетдим ки, ҝөрүм оранын сојуғуна дөзә биләҹәјәм, ја јох». Гыш чыхандан сонра о, Јапонијаја гајытды. Орада чох садә јашајыб пул јығырды ки, јенидән Русијаја гајытсын. Амма бу дәфә бирдәфәлик.\nҺиро вә Светлана\nҺиро артыг он ики илдир ки, Русијада јашајыр. О, бир нечә јығынҹагда хидмәт едиб. Бәзән елә олуб ки, 100-дән чох тәблиғчиси олан јығынҹагда ондан башга ағсаггал олмајыб. Бир јығынҹагда о, һәр һәфтә «Хидмәти ҝөрүш»үн әксәр һиссәләрини, «Теократик Хидмәт Мәктәби», «“Ҝөзәтчи гүлләси” мүзакирәси» вә беш китабөјрәнмә апарырды. Һәмчинин ағсаггал кими чохларына баш чәкирди. Өтән илләринә бојланыб баханда Һиро дејир: «Баҹы-гардашлара руһән мөһкәмләнмәјә көмәк етмәк мәнә бөјүк севинҹ бәхш едирди». Тәләбат олан әразидә хидмәт етмәк она неҹә тәсир етди? О дејир: «Русијаја көчмәздән әввәл мән ағсаггал вә өнҹүл кими хидмәт едирдим. Анҹаг бура ҝәләндән сонра Јеһова илә мүнасибәтим тамам фәргли мәҹрада инкишаф етди. Һәјатымын һәр саһәсиндә Јеһоваја бел бағламағы өјрәндим». 2005-ҹи илдә Һиро Светлана илә евләнди. Онлар бирликдә өнҹүл кими хидмәт едирләр.\nМајкл вә Олга Марина вә Метју илә\n34 јашлы Метју вә онун 28 јашлы гардашы Мајкл Канададандыр. Онларын һәр икиси Русијаја ҝәләндә ҝөрмүшдүләр ки, ҝөрүшләрә чохлу марагланан ҝәлир, анҹаг ҝөрүшү апаран гардашлар чох аздыр. Бу, онлары һејрәтләндирмишди. Метју дејир: «Ҝетдијим јығынҹагда 200 нәфәр вар иди, амма бүтүн ҝөрүшләри јалныз бир јашлы ағсаггал вә бир ҝәнҹ јығынҹаг хидмәтчиси апарырды. Бу вәзијјәт мәни о гардашлара көмәк етмәк үчүн ора көчмәјә вадар етди». Метју 2002-ҹи илдә Русијаја көчдү.\nДөрд илдән сонра Мајкл да Русијаја көчдү. Чох кечмәмиш ҝөрдү ки, һәлә дә гардашлара бөјүк еһтијаҹ вар. Һәмин вахт о, јығынҹаг хидмәтчиси иди. Она һесабатлары, әдәбијјатлары вә саһәләри тапшырдылар. Һәмчинин она, адәтән, јығынҹағын катибинин ҝөрдүјү ишләр, мәрузә сөјләмәк, бөјүк топлантыларын вә ибадәт евләринин тикинтисинин тәшкилиндә көмәк етмәк һәвалә олунду. Һәтта индинин өзүндә дә јығынҹаглара чох көмәк лазымдыр. Бу гәдәр иши ҝөрмәк чәтин олса да, инди ағсаггал кими хидмәт едән Мајкл дејир: «Гардашлара көмәк етмәк мәнә чох хошдур. Бу, мәним үчүн ән јахшы һәјат јолудур!»\nБу арада, Метју Марина илә, Мајкл исә Олга илә евләнди. Бу ики ҹүтлүк, бир чох көнүллүләрлә бирликдә инди дә јығынҹаглара көмәк едирләр.\nЧАЛЫШГАН БАҸЫЛАР БИЧИНӘ КӨМӘК ЕДИР\n1994-ҹү илдә, Татјананын 16 јашы оланда Чех республикасындан, Полша вә Словакијадан 6 хүсуси өнҹүл Украјнада онун олдуғу јығынҹагда хидмәт етмәјә ҝәлди. Татјана онлары севә-севә хатырлајараг дејир: «Бу чалышган өнҹүлләр чох садә вә меһрибан идиләр, Мүгәддәс Китабы јахшы билирдиләр». Татјана ҝөрүрдү ки, Јеһова онларын ҝөстәрдији фәдакарлығы мүкафатландырыр. Буна ҝөрә о да онлар кими олмаг истәјирди.\nӨнҹүлләрин нүмунәсиндән һәвәсләнән Татјана тәтил вахтларында баҹы-гардашларла Украјнанын вә Беларусијанын һеч вахт тәблиғ олунмајан уҹгар јерләриндә тәблиғ едирди. Бу тәблиғ сәфәрләри елә хошуна ҝәлирди ки, о, Русијаја көчүб хидмәтини ҝенишләндирмәк гәрарына ҝәлди. Әввәлҹә, хариҹдән ора көчмүш баҹынын јанына ҝедиб бир аз онунла галды вә өнҹүл хидмәтини давам етдирмәк үчүн иш ахтарды. 2000-ҹи илдә исә Русијаја көчдү. Бу, һеч дә асан дејилди.\nТатјана дејир: «Мәнзил тутмаға имканым олмадығындан башгаларынын евиндә отаг кирајә тутурдум. Бу ҹүр шәраитдә јашамаг чәтин иди. Елә вахтлар олурду ки, ҝери, аиләмин јанына гајытмаг истәјирдим. Анҹаг Јеһова һәмишә мәнә хидмәти давам етдирмәјин хејрини ҝөстәрирди». Бу ҝүн Татјана Русијада хүсуси тәјинатлы мүждәчи кими хидмәт едир. О, сөзләринә белә јекун вурур: «Вәтәнимдән узагда кечирдијим бу илләр әрзиндә мән мисли-бәрабәри олмајан тәҹрүбә вә чохлу достлар газандым. Һәр шејдән әлавә, бу илләр мәним иманымы мөһкәмләндирди».\nЈапонијадан олан Масаконун инди јашы әллидән чохдур. О, һәмишә хүсуси тәјинатлы мүждәчи олмаг истәјирди. Амма сағламлығы буна јол вермирди. Сәһһәти мүәјјән гәдәр дүзәләндә о, бичин ишиндә көмәк етмәк үчүн Русијаја көчмәк гәрарына ҝәлди. Орада мүнасиб ев, стабил иш тапмаг чәтин олса да, о, јапон дилиндән дәрс дејәрәк вә хадимәлик едәрәк өнҹүл хидмәтини давам етдирирди. Она хидмәтини давам етдирмәјә нә көмәк едир?\nМасако Русијада хидмәт етдији 14 илә нәзәр салараг дејир: «Хидмәтдән дујдуғум севинҹ үзләшдијим бүтүн чәтинликләри мәнә унутдурур. Падшаһлығын тәблиғчиләринә еһтијаҹ олан әразиләрдә тәблиғ етмәк һәјатымы даһа да мараглы вә рәнҝарәнҝ едир. Јеһованын бу илләр әрзиндә мәни јемәклә, палтарла, галмаға јерлә неҹә тәмин етмәси мәним үчүн әсил мөҹүзәдир». Русијада еһтијаҹ олан јердә хидмәт етмәклә јанашы, Масако Гырғызыстанда да бичин ишиндә иштирак едиб. Үстәлик, о, инҝилис, чин вә ујғурдилли груплара да көмәклик едиб. Һазырда о, Санкт-Петербургда өнҹүл кими хидмәт едир.\nАИЛӘЛӘР КӨМӘК ЕДИР ВӘ МҮКАФАТ АЛЫР\nИнга вә Михаил\nБир чох аиләләр доланышыгларыны јахшылашдырмаг үчүн хариҹи өлкәләрә көчүрләр. Анҹаг бәзи аиләләр гәдимдә јашамыш Ибраһим пејғәмбәрлә Сара кими руһани ишләрдән өтрү башга өлкәләрә көчүр (Јар. 12:1—9). Мәсәлән, Михаил вә Инга 2003-ҹү илдә Украјнадан Русијаја көчдү. Чох кечмәмиш онлар бурада Мүгәддәс Китабы өјрәнмәк истәјән адамлар тапдылар.\nМихаил дејир: «Бир дәфә биз һеч вахт тәблиғ олунмајан бир әразидә тәблиғ едирдик. Бир гоҹа киши гапыны ачыб сорушду: “Сиз тәблиғчисиниз?” Биз онун сөзүнү тәсдигләјәндә киши деди: “Билирдим ки, нә вахтса ҝәләҹәксиниз. Ола билмәз ки, Исанын сөзләри јеринә јетмәсин”. Сонра киши Мәтта 24:14 ајәсини ситат ҝәтирди. Һәмин әразидә һәмчинин он баптист гадынла растлашдыг. Онлар һәгигәтә сусамышдылар. Онларда «Әбәди јашамаг» китабы вар иди вә һәр һәфтәнин ахыры бу китабын васитәсилә Мүгәддәс Китабы өјрәнирдиләр. Биз бир нечә саат әрзиндә онларын суалларына ҹаваб вердик, онларла Падшаһлыг нәғмәләрини охудуг вә бирликдә наһар етдик. Һәмин тәблиғ сәфәри мәним ән хош хатирәләримдәндир». Михаил вә Инга дејир ки, тәблиғчијә еһтијаҹ олан әразидә хидмәт едәндән Јеһоваја даһа да јахын олублар, инсанлара севҝиләри артыб вә һәјатлары даһа да зәнҝин олуб. Һазырда онлар сәјјар хидмәтдәдирләр.\nОксана, Алексеј вә Јури\nУкрајнадан олан Јури вә Оксананын 40-а јахын јашлары вар, онларын оғлу Алексејин исә 13 јашы вар. 2007-ҹи илдә онлар Русија филиалында оланда хәритәдә Русијанын нә гәдәр бөјүк әразисинин тәјин олунмадығыны ҝөрмүшдүләр. Оксана дејир: «Һәмин хәритәни ҝөрәндә баша дүшдүк ки, Падшаһлығын тәблиғчиләринә бөјүк еһтијаҹ вар. Бу, бизә көмәк етди ки, Русијаја көчмәјә гәрар верәк». Онлара бу гәрары вермәјә даһа нә көмәк етди? Јури дејир: «Нәшрләримиздәки мәгаләләрин, мәсәлән, “Башга өлкәдә хидмәт едә биләрсәнми?” адлы мәгаләнин бизә бөјүк көмәји олду *. Биз Русијаја, филиалын тәклиф етдији јерә ҝетдик, орада ев вә иш ахтардыг». Онлар 2008-ҹи илдә Русијаја көчдүләр.\nТәзә-тәзә иш тапмаг чәтин иди, һәм дә бир нечә дәфә онлар бир мәнзилдән башгасына көчмәли олмушду. Јури дејир: «Биз һәмишә дуа едирдик ки, тәслим олмајаг. Сонра исә Јеһоваја архаланараг тәблиғи давам етдирирдик. Јеһованын ишини биринҹи јерә гојанда Онун неҹә гајғымыза галдығыны ҝөрүрдүк. Бу хидмәт аиләмизи мөһкәмләндирди» (Мәт. 6:22, 33). Бәс еһтијаҹ олан әразидә хидмәт етмәк балаҹа Алексејә неҹә тәсир етди? Оксана дејир: «Бунун она чох хејри олду. О, доггуз јашында өзүнү Јеһоваја һәср едиб вәфтиз олунду. Падшаһлығын тәблиғчиләринә бөјүк еһтијаҹ олдуғуну ҝөрдүјү үчүн о, һәр тәтилдә көмәкчи өнҹүл кими хидмәт едир. Оғлумузун хидмәтә севҝисини вә һәвәсини ҝөрмәк бизи севиндирир». Бу ҝүн Јури вә Оксана хүсуси өнҹүлдүрләр.\nБичин ишиндә иштирак едән бу тәблиғчиләрин сөзләриндән ајдын олур ки, башга јерә көчүб хидмәти ҝенишләндирмәк үчүн Јеһоваја там етибар етмәк лазымдыр. Дүздүр, еһтијаҹ олан јерләрдә хидмәт едәнләр јени әразидә чәтинликләрлә үзләширләр. Анҹаг мүждәни тәблиғ етмәк вә мүждәјә һај верән инсанлары тапмаг онлара һәдсиз севинҹ бәхш едир. Сән дә Падшаһлығын тәблиғчиләринә еһтијаҹ олан әразиләрдә бичин ишиндә көмәк едә биләрсән? Әҝәр буну етмәк гәрарына ҝәлсән, чох тезликлә Јуринин кечирдији һиссләрә шәрик олаҹагсан. О, көчмәк гәрары илә бағлы белә дејир: «Јеҝанә пешманчылығым одур ки, бу гәрары тез вермәмишәм».\n^ абз. 20 «Ҝөзәтчи гүлләси» журналынын 1999-ҹу ил, 15 октјабр сајынын 23—27 сәһифәләринә бахын (рус.).


Q=16	C=8	SS=4	LS=4	PS=8	DC=0	LC=0	SD=0	BS=1	G0=22	G1=15	G2=5	DLID=az_RU	BODY=1 Ишмуил 21 | Онлајн Мүгәддәс Китаб | Јени дүнја тәрҹүмәси\n1 Ишмуил 21:1—15\nДавуд Нубда һүзур чөрәкләриндән јејир (1—9)\nДавуд Ҹатда өзүнү дәлилијә вурур (10—15)\n21 Давуд Нуба, каһин Әхимәликин јанына ҝәлди.+ Әхимәлик Давуду ҝөрәндә горхудан әсди: «Нијә тәксән, нијә јанында һеч ким јохдур?» — дејә сорушду.+ 2 Давуд каһин Әхимәликә ҹаваб верди: «Падшаһ мәни бир иш далынҹа ҝөндәриб, амма тапшырыб ки, нә бу иш һагда, нә дә вердији ҝөстәриш барәдә һеч ким билмәсин. Буна ҝөрә адамларымла данышмышыг ки, филан јердә топлашаг. 3 Јанында беш көмбә чөрәк, јахуд башга бир шеј варса, мәнә вер». 4 Каһин Давуда деди: «Әлимдә ади чөрәк јохдур, тәкҹә мүгәддәс чөрәк вар.+ Әҝәр адамларын гадынла јахынлыг етмәјибләрсә, онлары верә биләрәм».+ 5 Давуд ҹаваб верди: «Әввәлки јүрүшләрдә олдуғу кими, инди дә гадына јахын ҝетмәмишик.+ Ади тапшырыг аланда адамларым өзләрини пак сахлајырларса, сөзсүз ки, бу ҝүн дә пак олаҹаглар». 6 Каһин мүгәддәс чөрәкләри она верди,+ чүнки орада һүзур чөрәкләриндән башга чөрәк јох иди. Бу чөрәкләр Јеһованын һүзурундан ҝөтүрүлмүш вә һәмин ҝүн тәзәләри илә әвәз олунмушду. 7 О ҝүн Талутун нөкәрләриндән бири орада иди, Јеһованын һүзурунда галмышды. Бу адам Талутун баш чобаны, әдуми+ Дуәг+ иди. 8 Давуд Әхимәликә деди: «Сиздә низәдән, гылынҹдан нә вар? Падшаһын тапшырығы тәҹили олдуғундан өзүмлә нә гылынҹ, нә дә башга бир јараг ҝөтүрмәмишәм». 9 Каһин деди: «Илаһ дәрәсиндә+ өлдүрдүјүн филиштли Ҹалутун гылынҹы+ бурададыр, дөшлүјүн+ архасында парчаја бүкүлү гојулуб. Ҝөтүрмәк истәјирсәнсә, ҝөтүр, ондан башга һеч нә јохдур». Давуд деди: «Онун тајы јохдур, ону мәнә вер». 10 Давуд о ҝүн чыхыб ҝетди вә Талутдан гачды.+ Сонда Ҹат падшаһы Ахышын јанына ҝәлди.+ 11 Ахышын әјанлары дедиләр: «Бу, о өлкәнин падшаһы Давуд дејил? Мәҝәр адамлар рәгс едәрәк онун үчүн охумурдулар:“Талут гырды минләри,Давудса он минләри”?»+ 12 Давуд бу сөзләри үрәјинә салыб Ҹат падшаһы Ахышдан бәрк горхду.+ 13 Онларын габағында өзүнү дәлилијә вуруб,+ сәрсәмләмәјә башлады. Дарвазанын тајлары үстүндә шәкилләр чәкди, ағзынын сујуну саггалына ахытды. 14 Ахыш әјанларына деди: «Ҝөрмүрсүнүз, бу дәлидир? Нә үчүн ону јаныма ҝәтирмисиниз? 15 Дәлиләрим аздыр ки, буну да гаршымда дәлилик етмәјә ҝәтирмисиниз? Бу ҹүр адамын мәним евимдә нә иши вар?»\n1 Ишмуил 21


Q=6	C=4	SS=4	LS=2	PS=2	DC=0	LC=0	SD=0	BS=0	G0=33	G1=26	G2=17	DLID=az_RU	BODY=Гәм дәрјасындан неҹә чыхым? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон ефик зулу иврит илок инҝилис исланд испан италјан кинјаруанда кирунди кореја коса малагаси малајалам маҹар море нзема осетин полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи татар тви телугу тсонга түрк түркмән умбунду фин франсыз хорват чех чичева шона јапон јунан ҝүрҹү Һаити креолу һилигајнон әрәб\n«Достларымдан киминсә проблеми оланда мән дәрһал онларын көмәјинә гачырам. Евә ҝәләндән сонра исә отағыма ҝириб ағлајырам, амма буну һеч кәс ҝөрмүр» (Хәјалә).\n«Кефсиз оланда һеч кими ҝөрмәк истәмирәм. Мәни һараса дәвәт едәндә ҝетмәмәк үчүн бәһанә тапырам. Һиссләрими аиләмдән ҝизләтмәји јахшы баҹарырам, онлар да елә фикирләширләр ки, һәр шеј јахшыдыр» (Орхан).\nНә вахтса сән дә бу һиссләри кечирмисән? Әҝәр кечирмисәнсә, сәнинлә нә исә дәһшәтли бир шеј баш вердијини дүшүнмә. Вахташыры һамыда бу кими һиссләр олур. Һәтта Мүгәддәс Китабда адлары чәкилән Аллаһын садиг хидмәтчиләри дә кәдәр һиссинә гапылырдылар (1 Шамуел 1:6—8; Мәзмур 35:14).\nҺәрдән инсан нә үчүн кефсиз олдуғуну билир, бәзән исә һеч өзү-өзүндән баш ачмыр. 19 јашлы Анна дејир: «Өзүнү пис һисс етмәјин о демәк дејил ки, нә исә дәһшәтли бир шеј баш вериб. Әслиндә, һеч бир фаҹиә баш вермәдији һалда белә инсан өзүнү гәмҝин һисс едә биләр. Буну изаһ етмәк чәтин олса да, бу беләдир!»\nКәдәрә гәрг олмағынын әсаслы сәбәбинин олуб-олмамасына бахмајараг, сән бунун өһдәсиндән ҝәлә биләрсән. Нөвбәти мәсләһәтләри тәтбиг етмәјә чалыш:\nКиминләсә бөлүш. Ҝүҹлү изтираблар ичиндә олан Әјјуб демишди: «Шикајәтимә мәһдудијјәт гојмајаҹағам, аҹы һәјатымдан данышаҹағам» (Әјјуб 10:1).\nКелли: «Чох гәрибәдир, инсан үрәјини кимәсә бошалданда өзүнү елә раһат һисс едир ки! Башгалары вәзијјәтимдән хәбәрдар оланда әл узадыб мәнә көмәк етмәк онлара даһа асан олур!»\nҺиссләрини гәләмә ал. Кәдәр һисси сәни бүрүјәндә үрәјиндәкиләри бир вәрәгә јазмаға чалыш. Давуд бәзән дәрин кәдәрини мәзмурларда ифадә едирди (Мәзмур 6:6). Гәлбиндән кечән һиссләри гәләмә алмаг сағлам шүуру вә дәрракәни горумагда сәнә көмәк едәҹәк (Сүлејманын мәсәлләри 3:21).\nҜүлај: «Гәфил кефим позуланда алт-үст олан фикирләрими бир вәрәгә јазмаг онлары баша дүшмәјә көмәк едир. Һиссләрими ифадә етдикдә вә сәбәбини анладыгда, санки, гәм јүкүм азалыр».\nДуа ет. Мүгәддәс Китабда дејилир ки, әҝәр нараһатчылыгларымыз барәдә дуа етсәк, Аллаһ бизә бүтүн инсан фикирләрини үстәләјән гәлб раһатлығы верәҹәк, бу да үрәјимизи вә зеһнимизи горујаҹаг (Филипилиләрә 4:6, 7).\nЕстер: «Нәјә ҝөрә өзүмү бу гәдәр пис һисс етдијими баша дүшә билмирдим. Јеһоваја јалварырдым ки, һәјатдан севинҹ дујмағыма көмәк етсин. Сәбәбсиз јерә мәјуслуға гапылмаг мәни лап дәли едирди. Ахыр ки, бу вәзијјәтдән јаха гуртара билдим. Һеч вахт дуанын гүдрәтини инкар етмәјин!»\nМәјуслуг дәрин бир гују кимидир — көмәк алмагла вә сәј ҝөстәрмәклә сән о гујудан чыха биләрсән\nТәклиф: Мәзмур 139:23, 24 ајәләриндән нүмунә ҝөтүр. Үрәјини Јеһоваја ач вә нә үчүн кәдәрә гапылдығынын сәбәбини анламагда сәнә көмәк етмәсини хаһиш ет.\nПис әһвал-руһијјәнин өһдәсиндән ҝәлмәкдә Мүгәддәс Китабы охумағын да бөјүк көмәји дәјәҹәк. Орадан охудуғун руһландырыҹы фикирләрин сәнә мүсбәт тәсири олаҹаг (Мәзмур 1:1—3).\nМәјуслугдан јаха гуртара билмәјәндә\nРүфәт дејир: «Һәрдән сәһәрләр һеч јеримдән дурмағым ҝәлмир, чүнки даһа бир мәнасыз ҝүн јашамаг истәмирәм». Рүфәт депрессијадан әзијјәт чәкир, анҹаг о, тәк дејил. Статистикаја ҝөрә, јенијетмәлик дөврүндә һәр 4 ҝәнҹдән 1-и депрессијанын бу вә ја диҝәр нөвүндән әзијјәт чәкир.\nДепрессијада олуб-олмадығыны неҹә мүәјјән едә биләрсән? Симптомлардан бәзиләри бунлардыр: әһвал-руһијјәдә вә давраныш тәрзиндә ҝүҹлү дәјишикликләр, өзүнү инсанлардан тәҹридетмә, демәк олар, һәр шејә гаршы марағын азалмасы, гидаланма вәрдишләринин дәјишмәси, јухунун позулмасы, өзүнү лазымсыз вә бош јерә ҝүнаһкар һисс етмәк.\nӘлбәттә, бу симптомлардан бири вә ја бир нечәси, демәк олар ки, вахташыры һамыда јараныр. Лакин әҝәр бу вәзијјәт ики һәфтәдән чох давам едәрсә, һәкимә ҝедиб мүајинә олунмаг барәдә валидејнләринлә даныш. Һәким сәнин мәјуслуға гапылмағынын сәбәбини анламаға көмәк едәҹәк.\nӘҝәр сән депрессијадан әзијјәт чәкирсәнсә, бунда утанылаҹаг бир шеј јохдур. Мүалиҹәдән сонра бир чохлары өзләрини әввәл олдугларындан гат-гат јахшы һисс едирләр. Мәјуслуг һиссинин нәјә ҝөрә јаранмасындан асылы олмајараг, Мәзмур 34:18 ајәсиндәки тәсәлливериҹи сөзләри һеч вахт јадындан чыхартма: «Рәбб гәлбисыныглара јахындыр, О, руһән әзилмишләри гуртарыр».\nФизики вә әгли сағламлыг Хошбәхтлик вә гәлб раһатлығы Ҝәнҹләрин суаллары Јенијетмәләр